## VÝZVA NA PREDKLADANIE PONÚK (ďalej len „Výzva“)

realizovaná postupom zadávania zákazky s nízkou hodnotou podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“)

Predmet zákazky:

**„Most na ceste III/2644 (050 206) evid.č. 2644-1 Tomášovce“**

Banská Bystrica, júl 2018

1. **Identifikácia verejného obstarávateľa**
	1. **Názov:** Banskobystrický samosprávny kraj

**IČO:** 37828100

**Sídlo:** Námestie SNP 23, 974 01 Banská Bystrica

**Štatutárny orgán:** Ing. Ján Lunter, predseda BBSK

**Typ verejného obstarávateľa:** vyšší územný celok podľa § 7 ods. 1 písm. c)

**Kontaktná osoba vo veciach realizačných:** Ing. Miroslav Bobák (048/4325111) a Ing. Alena Martincová (048/4325523);

# Predmet zákazky

* 1. Predmetom verejného obstarávania je komplexná rekonštrukcia „**Mosta na ceste III/2644 (050 206) evid.č. 2644-1 Tomášovce“**, realizovaná vsunutím flexibilnej oceľovej konštrukcie za plnej premávky na komunikácii**.**
	2. Podrobné riešenie rekonštrukcie je spracované v súvisiacej projektovej dokumentácii vrátane sprievodnej dokumentácie (Príloha č. 5 Výzvy) a vo výkaze výmer (Príloha č. 3). Podrobné vymedzenie predmetu zákazky tvorí Opis predmetu zákazkyako Príloha č. 4 tejto Výzvy.

# CPV kód

* 1. Hlavný predmet: 45221110-6 Stavebné práce na mostoch
	2. Doplňujúce predmety: 45100000-8 Príprava staveniska

 45233290-8 Inštalácia dopravných značiek

 45233140-2 Práce na ceste

# Miesto realizácie predmetu zákazky

* 1. Katastrálne územie obce Tomášovce

# Typ zmluvy

* 1. Zmluva o dielo.

# Predpokladaná hodnota zákazky

* 1. 66 024,00 € bez DPH.

# Lehota na uskutočnenie stavebných prác

* 1. Do 12 týždňov odo dňa písomného prevzatia Staveniska. Stavenisko bude odovzdané najneskôr do 10 pracovných dní odo dňa účinnosti Zmluvy o dielo.

# Obhliadka predmetu zákazky

* 1. Obhliadka predmetu zákazky je dobrovoľná. Most je verejne prístupný a identifikovaný.

# Zdroj finančných prostriedkov

* 1. Predmet zákazky bude financovaný z rozpočtových prostriedkov verejného obstarávateľa určených na tento účel.

# Rozdelenie predmetu na časti

* 1. Predmet zákazky sa nedelí na časti.

# Komplexnosť dodávky

* 1. Uchádzač predloží ponuku na celý predmet zákazky tak, ako je definovaný v tejto Výzve.

# Jazyk ponuky

* 1. Uchádzač predkladá ponuku v slovenskom alebo českom jazyku. Ak je jej súčasťou doklad alebo dokument vyhotovený v cudzom jazyku, predkladá sa spolu s jeho úradným prekladom do slovenčiny; to neplatí pre doklady a dokumenty vyhotovené v českom jazyku. Ponuka musí byť predložená v čitateľnej a reprodukovateľnej podobe.

# Podmienky predkladania ponúk

* 1. Ponuka je vyhotovená elektronicky a vložená do systému JOSEPHINE umiestnenom na webovej adrese <https://josephine.proebiz.com/>.

* 1. Uchádzač má možnosť sa registrovať do systému JOSEPHINE pomocou hesla i registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). Predkladanie ponúk je umožnené iba autentifikovaným uchádzačom. Autentifikáciu je možné previesť dvoma spôsobmi:
* v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE a to v pracovných dňoch v čase 8 – 16 hod., alebo
* prostredníctvom autorizačného kódu, ktorý bude poslaný na adresu sídla firmy uchádzača v listovej podobe formou doporučenej pošty v prípade, kedy spoločnosť pomocou eID registruje osoba, ktorá nie je štatutárom tejto spoločnosti alebo je registrácia do systému realizovaná pomocou hesla. Lehota na tento úkon je 3 pracovné dni a je potrebné s touto dobou počítať pri vkladaní ponuky.
	1. Uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky“.

* 1. V predloženej ponuke prostredníctvom systému JOSEPHINE musia byť pripojené požadované naskenované doklady (odporúčaný formát je .pdf) tak, ako je uvedené v bode 15 tejto Výzvy **a vyplnenie celkovej ceny za predmet zákazky, uvedenej v elektronickom formulári.** Doklady musia byť k termínu predloženia ponuky platné a aktuálne.

Ak ponuka obsahuje dôverné informácie, uchádzač ich v ponuke viditeľne označí.

* 1. Uchádzačom navrhovaná celková cena za dodanie požadovaného predmetu zákazky, uvedená v ponuke uchádzača, bude vyjadrená v EUR s presnosťou na dve desatinné miesta a vložená do systému JOSEPHINE v tejto štruktúre:
* celková cena za predmet zákazky v EUR bez DPH,
* DPH v EUR,
* celková cena za predmet zákazky v EUR s DPH.
	1. V prípade, že uchádzač predloží listinnú ponuku, verejný obstarávateľ na ňu nebude prihliadať.

* 1. Ponuka, pre účely zadávania tejto zákazky, je prejav slobodnej vôle uchádzača, že chce za úhradu poskytnúť verejnému obstarávateľovi určené plnenie pri dodržaní podmienok stanovených verejným obstarávateľom bez určovania svojich osobitných podmienok.
	2. Ponuku môžu predkladať všetky hospodárske subjekty (fyzické, právnické osoby alebo skupina fyzických alebo právnických osôb vystupujúcich voči verejnému obstarávateľovi spoločne). V prípade, že je uchádzačom skupina, takýto uchádzač je povinný predložiť doklad podpísaný všetkými členmi skupiny o nominovaní vedúceho člena oprávneného konať v mene ostatných členov skupiny v súvislosti s touto zákazkou. V prípade, ak bude ponuka skupiny uchádzačov vyhodnotená ako úspešná, táto skupina bude povinná vytvoriť združenie osôb podľa relevantných ustanovení súkromného práva. Z dokumentácie preukazujúcej vznik združenia (resp. inej zákonnej formy spolupráce fyzických alebo právnických osôb) musí byť jasné a zrejmé, ako sú stanovené vzájomné práva a povinnosti, kto a akou časťou sa bude na plnení podieľať a skutočnosť, že všetci členovia združenia ručia za záväzky združenia spoločne a nerozdielne.

Uchádzač alebo skupina uchádzačov môže predložiť iba jednu ponuku. Uchádzač nemôže byť v tom istom postupe zadávania zákazky členom skupiny dodávateľov, ktorá predkladá ponuku. Verejný obstarávateľ alebo obstarávateľ vylúči uchádzača, ktorý je súčasne členom skupiny dodávateľov.

13.9 V prípade, že bude projektová dokumentácia / výkaz výmer odkazovať na konkrétneho výrobcu, verejný obstarávateľ pripúšťa použitie ekvivalentu, pričom ponúkaný ekvivalent musí spĺňať najmä požiadavky na rovnaké rozmerové, materiálové, architektonické, stavebno-technické vlastnosti, tepelnú a chemickú odolnosť, statické, požiarne, hygienické, konštrukčné a farebné vlastnosti, ktoré sú špecifikované v projektovej dokumentácii a vo výkaze výmer.

1. **Podmienky účasti**
	1. Uchádzač musí spĺňať podmienky účasti týkajúce sa osobného postavenia podľa § 32 ZVO. Pre splnenie predmetnej podmienky účasti sa vyžaduje predloženie dokladov uvedených v § 32 ods. 2 resp. ods. 4 a ods. 5 ZVO alebo podľa § 152 ods. 1 zákona, v zmysle ktorého hospodársky subjekt vo verejnom obstarávaní môže preukázať splnenie podmienok účasti osobného postavenia zápisom do zoznamu hospodárskych subjektov.
	2. Uchádzač musí preukázať technickú alebo odbornú spôsobilosť podľa § 34 ods. 1 písm. b) ZVO. Splnenie predmetnej podmienky účasti uchádzač deklaruje zoznamom stavebných prác uskutočnených za predchádzajúcich päť rokov od vyhlásenia verejného obstarávania s uvedením cien, miest a lehôt uskutočnenia stavebných prác; zoznam musí byť doplnený potvrdením o uspokojivom vykonaní stavebných prác a zhodnotení uskutočnených stavebných prác podľa obchodných podmienok. Ak odberateľom:
* bol verejný obstarávateľ alebo obstarávateľ podľa tohto zákona, dokladom je referencia,
* bola iná osoba ako verejný obstarávateľ alebo obstarávateľ podľa tohto zákona, dôkaz o plnení potvrdí odberateľ; ak také potvrdenie uchádzač alebo záujemca nemá k dispozícii, vyhlásením uchádzača alebo záujemcu o ich uskutočnení, doplneným dokladom, preukazujúcim ich uskutočnenie alebo zmluvný vzťah, na základe ktorého boli uskutočnené

Podmienka účasti podľa § 34 ods. 1 písm. b) zákona bude splnená, ak uchádzač horeuvedeným zoznamom preukáže realizáciu stavebných prác rovnakého alebo podobného charakteru ako je predmet zákazky za predchádzajúcich 5 rokov, t. j. 5 rokov spätne od uverejnenia Výzvy, **minimálne** **v hodnote v EUR bez DPH dosahujúcej predpokladanú hodnotu zákazky**, pričom uchádzač týmto zoznamom zároveň preukáže splnenie nasledujúcej podmienky:

* minimálne jeden projekt/plnenie/zmluva, ktorého predmetom bola stavebná práca rovnakého alebo podobného charakteru ako je predmet zákazky, bola realizovaná minimálne v hodnote v EUR bez DPH dosahujúcej predpokladanú hodnotu zákazky.

Za stavebné práce rovnakého alebo podobného charakteru sa považujú stavebné práce súvisiace s výstavbou a/alebo prestavbou cestných mostných konštrukcií.

14.3 Uchádzač musí preukázať splnenie podmienky účasti podľa § 34 ods. 1 písm. g) ZVO predložením údajov o vzdelaní a odbornej praxi alebo o odbornej kvalifikácií osôb určených na plnenie zmluvy alebo riadiacich zamestnancov. Požaduje sa predložiť údaje o odbornej kvalifikácii osôb, ktoré budú zodpovedné za realizáciu stavebných prác a budú určené na plnenie zmluvy:

Minimálne jedna osoba vo funkcii stavbyvedúci musí spĺňať nasledovné minimálne požiadavky:

* musí mať odbornú spôsobilosť na výkon činnosti stavbyvedúceho pre inžinierske stavby, podľa zákona č. 138/1992 Zb. o autorizovaných architektoch a autorizovaných inžinieroch v znení neskorších predpisov, alebo ekvivalentnú odbornú spôsobilosť či odbornú kvalifikáciu, podľa právnych predpisov podľa právnych predpisov platných v mieste sídla/adresy tejto osoby,
* musí mať odbornú prax súvisiacu s predmetom zákazky (inžinierske stavby) v dĺžke minimálne 5 rokov a skúsenosť z výkonu funkcie stavbyvedúceho na realizácii minimálne 3 projektov rovnakého alebo obdobného charakteru ako je príslušný predmet zákazky (výstavba a/alebo prestavba cestných mostných konštrukcií), z toho aspoň jeden musel byť v objeme bez DPH aspoň vo výške predpokladanej hodnoty zákazky.

Dôkazové prostriedky:

* doklad o oprávnení vykonávať činnosť stavbyvedúceho pre inžinierske stavby vydaný Slovenskou komorou stavebných inžinierov (SKSI) – fotokópia alebo registračné číslo platného osvedčenia, resp. fotokópiu dokladu o ekvivalentnej odbornej spôsobilosti podľa definície vyššie,
* profesijný životopis so zoznamom odborných skúseností preukazujúcich požadovanú odbornú prax v oblasti s uvedením miesta, času a druhu výkonu,
* čestné vyhlásenie stavbyvedúceho podpísané stavbyvedúcim, obsahujúce záväzok stavbyvedúceho, že bude reálne vykonávať funkciu stavbyvedúceho pre stavebné práce, ktoré sú predmetom zákazky, a to počas celej doby realizácie predmetu zmluvy o dielo.

# Obsah ponuky

* 1. Ponuka musí obsahovať:
* titulný list uchádzača, v ktorom musí byť uvedené meno a priezvisko kontaktnej osoby, telefónny kontakt a emailová adresa, prostredníctvom ktorej bude môcť verejný obstarávateľ s uchádzačom komunikovať, obchodné meno uchádzača a označenie súťaže,
* dokumenty ktorými uchádzač alebo skupina uchádzačov preukazuje splnenie podmienok účasti týkajúcich sa osobného postavenia a technickej alebo odbornej spôsobilosti podľa bodu 14 Výzvy,
* návrh na plnenie kritérií uchádzača, vložený do systému JOSEPHINE (príloha č. 1 Výzvy) vo formáte .pdf. Tento dokument musí byť podpísaný štatutárnym zástupcom alebo osobou oprávnenou konať za uchádzača,
* zmluvu o dielo s prílohami, podpísanú štatutárnym zástupcom alebo osobou oprávnenou konať za uchádzača nahratú vo formáte .pdf (príloha č. 2 Výzvy),
* ocenený výkaz výmer (príloha č. 3 Výzvy) vo formáte .pdf a .xls, korešpondujúci s návrhom na plnenie kritérií,
* záväzný časový a vecný Harmonogram prác,
* prehľad ekvivalentných materiálov, výrobkov a zariadení, ak je potrebný.

# Lehota na predkladanie ponúk

* 1. Ponuky musia byť **doručené do 27.07.2018 do 10:00:00 hodiny.**

Ponuka uchádzača predložená po uplynutí lehoty na predkladanie ponúk sa elektronicky neotvorí.

# Doplnenie, zmena a odvolanie ponuky

* 1. Uchádzač môže predloženú ponuku doplniť, zmeniť alebo odvolať do uplynutia lehoty na predkladanie ponúk. Doplnenie alebo zmenu ponuky je možné vykonať prostredníctvom funkcionality webovej aplikácie JOSEPHINE v primeranej lehote pred uplynutím lehoty na predkladanie ponúk. Uchádzač pri zmene a odvolaní ponuky postupuje obdobne ako pri vložení prvotnej ponuky (kliknutím na tlačidlo Stiahnuť ponuku a predložením novej ponuky).

# Náklady na ponuku

* 1. Všetky výdavky spojené s prípravou a predložením ponuky znáša uchádzač bez akéhokoľvek finančného alebo iného nároku voči verejnému obstarávateľovi a to aj v prípade, že verejný obstarávateľ neprijme ani jednu z predložených ponúk alebo zruší postup zadávania zákazky.

# Variantné riešenie

* 1. Neumožňuje sa predložiť variantné riešenie. Ak súčasťou ponuky bude aj variantné riešenie, nebude zaradené do vyhodnotenia a bude sa naň hľadieť akoby nebolo predložené. Vyhodnotené budú iba požadované riešenia.

# Podmienky zrušenia použitého postupu zadávania zákazky

* 1. Verejný obstarávateľ môže zrušiť použitý postup zadávania zákazky. Verejný obstarávateľ si vyhradzuje právo zrušiť postup zadávania zákazky, ak cena za celý predmet zákazky bude vyššia ako predpokladaná hodnota zákazky.

# Komunikácia

* 1. Poskytovanie vysvetlení, odovzdávanie podkladov a komunikácia („ďalej len komunikácia“) medzi verejným obstarávateľom a záujemcami/uchádzačmi sa bude uskutočňovať v štátnom (slovenskom) jazyku a spôsobom, ktorý zabezpečí úplnosť a obsah týchto údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch.
	2. Verejný obstarávateľ bude pri komunikácii so záujemcami/uchádzačmi postupovať prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi.
	3. JOSEPHINE je na účely tohto verejného obstarávania softvér na elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com>.
	4. Na bezproblémové používanie systému JOSEPHINE je nutné používať jeden z podporovaných internetových prehliadačov:

 - Microsoft Internet Explorer verzia 11.0 a vyššia,

 - Mozilla Firefox verzia 13.0 a vyššia alebo

 - Google Chrome.

* 1. Pravidlá pre doručovanie – zásielka sa považuje za doručenú záujemcovi/uchádzačovi ak jej adresát bude mať objektívnu možnosť oboznámiť sa s jej obsahom, tzn. ako náhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.
	2. Obsahom komunikácie prostredníctvom komunikačného rozhrania systému JOSEPHINE bude predkladanie ponúk, vysvetľovanie súťažných podkladov alebo výzvy na predloženie ponuky, prípadné doplnenie súťažných podkladov alebo výzvy, vysvetľovanie predložených ponúk, vysvetľovanie predložených dokladov a atď. V prípade, že verejný obstarávateľ rozhodne aj o možnosti iného spôsobu komunikácie než prostredníctvom komunikačného rozhrania JOSEPHINE, tak v súťažných podkladoch alebo vo výzve túto skutočnosť zreteľne uvedie. Ak bude uchádzač alebo ponuka uchádzača z daného tendru vylúčená, uchádzačovi bude prostredníctvom komunikačného rozhrania systému JOSEPHINE oznámené vylúčenie s uvedením dôvodu. Úspešnému uchádzačovi bude prostredníctvom komunikačného rozhrania systému JOSEPHINE zaslané oznámenie, že sa jeho ponuku prijíma.
	3. Ak je odosielateľom zásielky verejný obstarávateľ, tak záujemcovi resp. uchádzačovi bude na ním určený kontaktný e-mail/e-maily bezodkladne odoslaná informácia o tom, že k predmetnej zákazke existuje nová zásielka/správa. Záujemca resp. uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca resp. uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.
	4. Ak je odosielateľom zásielky záujemca resp. uchádzač, tak po prihlásení do systému a k predmetnému obstarávaniu môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.
	5. Verejný obstarávateľ odporúča záujemcom, ktorí si vyhľadali obstarávania prostredníctvom webovej stránky verejného obstarávateľa, resp. v systéme JOSEPHINE (https://josephine.proebiz.com), a zároveň ktorí chcú byť informovaní o prípadných aktualizáciách týkajúcich sa konkrétneho obstarávania prostredníctvom notifikačných e-mailov, aby v danom obstarávaní zaklikli tlačidlo **„ZAUJÍMA MA TO“** (v pravej hornej časti obrazovky).
	6. Ak výzva nie je verejná, prístup k danému obstarávaniu si môžete zabezpečiť vložením kódu do systému JOSEPHINE, ktorý vám bude zaslaný zo systému e-mailom. Kód mate možnosť vložiť po registrácii a prihlásení na doméne <https://josephine.proebiz.com/>. Po vložení kódu sa pre Vás dané obstarávanie (zákazka) zverejní a budete tak mať dostupné všetky informácie poskytované verejným obstarávateľom k tomuto tendru. Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa konkrétneho obstarávania prostredníctvom notifikačných e-mailov, aby v danom obstarávaní zaklikli tlačidlo **„ZAUJÍMA MA TO“** (v pravej hornej časti obrazovky).

# Vysvetlenie požiadaviek uvedených vo Výzve

* 1. V prípade nejasností týkajúcich sa požiadaviek uvedených vo Výzve alebo inej sprievodnej dokumentácií, môže uchádzač elektronicky požiadať verejného obstarávateľa v systéme JOSEPHINE prostredníctvom okna „KOMUNIKÁCIA“ o ich vysvetlenie. Do predmetu správy je uchádzač povinný uviesť „Žiadosť o vysvetlenie“. Uchádzač musí svoju žiadosť doručiť verejnému obstarávateľovi max. 48 hodín (počas pracovných dní) pred uplynutím lehoty na predkladanie ponúk, tak aby mal verejný obstarávateľ dostatok času na spracovanie žiadosti a doručenie odpovede všetkým uchádzačom. Uchádzačom bude vysvetlenie doručené elektronicky v systéme JOSEPHINE prostredníctvom okna „KOMUNIKÁCIA“ najneskôr 24 hodín (počas pracovných dní) pred uplynutím lehoty na predkladanie ponúk. O doručení správy bude uchádzač informovaný prostredníctvom notifikačného e-mailu na e-mailovú adresu zadanú pri registrácií.

# Vyhodnotenie ponúk

* 1. Verejný obstarávateľ po uplynutí lehoty na predkladanie ponúk vyhodnotí splnenie podmienok účasti a požiadaviek na predmet zákazky u uchádzača, ktorý sa umiestnil na prvom mieste v poradí, z hľadiska uplatnenia kritérií na vyhodnotenie ponúk.
	2. V prípade, ak z predložených dokladov nemožno posúdiť ich platnosť alebo splnenie požiadaviek uvedených v tejto Výzve, verejný obstarávateľ elektronicky požiada uchádzača, ktorý sa umiestnil na prvom mieste v systéme JOSEPHINE prostredníctvom okna „KOMUNIKÁCIA“ o vysvetlenie predložených dokladov. Vysvetlenie uchádzač doručí elektronicky v systéme JOSEPHINE prostredníctvom okna „KOMUNIKÁCIA“.
	3. V prípade, ak ponuka uchádzača, ktorý sa umiestnil na prvom mieste nebude spĺňať požiadavky verejného obstarávateľa, pristúpi k vyhodnoteniu ponuky uchádzača, ktorý sa umiestnil v poradí na nasledujúcom mieste.
	4. Uchádzačom, ktorí nesplnia požiadavky na predmet zákazky zašle verejný obstarávateľ správu s názvom „Oznámenie o vylúčení“, ktorú elektronicky doručí v systéme JOSEPHINE prostredníctvom okna „KOMUNIKÁCIA“. O doručení správy bude uchádzač informovaný aj prostredníctvom notifikačného e-mailu na e-mailovú adresu zadanú pri registrácii.
	5. V prípade ak verejný obstarávateľ požiada uchádzača o vysvetlenie mimoriadne nízkej ponuky, vysvetlenie uchádzača sa musí týkať:
1. hospodárnosti stavebných postupov, hospodárnosti výrobných postupov alebo hospodárnosti poskytovaných služieb,
2. technického riešenia alebo osobitne výhodných podmienok, ktoré má uchádzač k dispozícii na dodanie tovaru, na uskutočnenie stavebných prác, na poskytnutie služby,
3. osobitosti tovaru, osobitosti stavebných prác alebo osobitosti služby navrhovanej uchádzačom,
4. dodržiavania povinností v oblasti ochrany životného prostredia, sociálneho práva alebo pracovného práva podľa osobitných predpisov,
5. dodržiavania povinností voči subdodávateľom,
6. možnosti uchádzača získať štátnu pomoc.

Uchádzač musí komisii verejného obstarávateľa na vyhodnotenie ponúk predložiť záväzný právny dokument (zmluva, dohoda a pod., originál prípadne úradne overená kópia) s výrobcom alebo predajcom tovarov, či poskytovateľom služieb ,a to na všetky tovary, ktorých nie je uchádzač výrobcom, a tiež služby použité v súvislosti s dodávkou predmetu zákazky, spĺňajúcimi znaky mimoriadne nízkej ponuky, kde garantuje ceny počas celého obdobia realizácie dodávky.

# Kritériá na vyhodnotenie ponúk a pravidlá ich uplatnenia

* 1. Kritériom na vyhodnotenie ponúk je najnižšia celková cena za predmet zákazky v EUR s DPH, zaokrúhlená na dve desatinné miesta.
	2. Uchádzač vloží svoju cenovú ponuku, ako celkovú cenu vo finančnom vyjadrení, do formulára v aplikácií JOSEPHINE. Do konečnej ceny zákazky, teda ceny, ktorá bude zmluvnou cenou, sú započítané všetky doteraz vynaložené výdavky a v budúcnosti vynaložené výdavky úspešného uchádzača, súvisiace s plnením predmetu tejto zákazky. Prípadné zmeny sú upravené zmluvou.

# Elektronická aukcia

* 1. Nepoužije sa.

# Prijatie ponuky a uzavretie zmluvy

* 1. Verejný obstarávateľ príjme ponuku uchádzača **s najnižšou celkovou cenou v EUR s DPH za celý predmet zákazky**. Ostatní uchádzači budú v predmete zákazky neúspešní.
	2. Výsledok vyhodnotenia ponúk zašle verejný obstarávateľ všetkým uchádzačom formou Oznámenia o prijatí / neprijatí ponuky. Oznámenie bude elektronicky doručené v systéme JOSEPHINE prostredníctvom okna „KOMUNIKÁCIA“. O doručení správy bude uchádzač informovaný prostredníctvom notifikačného e-mailu na e-mailovú adresu zadanú pri registrácií.
	3. Verejný obstarávateľ apeluje na uchádzačov, aby pristúpili zodpovedne k poskytnutiu súčinnosti k podpisu zmluvy najmä, aby včas zabezpečili registráciu do Registra partnerov verejného sektora (podľa zákon č. 315/2016 Z.z.), resp. overili registráciu v Registri partnerov verejného sektora podľa § 22 zákona č. 315/2016 Z.z. a to vo vzťahu k sebe ako zmluvnej strane a zároveň vo vzťahu k subdodávateľom, na ktorých sa táto povinnosť vzťahuje podľa zákona č. 315/2016 Z.z. Uchádzač bude postupovať pri registrácií podľa zákona č. 315/2016 Z.z.
	4. Verejný obstarávateľ požaduje **od úspešného uchádzača** (zhotoviteľa), aby s dostatočným časovým predstihom pred podpisom zmluvy, ale najneskôr ku dňu podpisu zmluvy predložil verejnému obstarávateľovi nasledovné doklady a dokumenty:
* dôkaz o existencii poistenia (uzatvorenú a platnú poistnú zmluvu/zmluvy) s vinkuláciou poistného plnenia v prospech verejného obstarávateľa (objednávateľa) na poistenie všeobecnej zodpovednosti za škodu a poistenie zodpovednosti za škodu spôsobenú vadným výrobkom, za škody na zdraví alebo proti vecným škodám spôsobeným v dôsledku činnosti poisteného alebo spôsobené vadným výrobkom a vadne vykonanou prácou s limitom poistného plnenia minimálne vo výške zmluvnej ceny diela s DPH. Toto poistenie musí byť platné počas celej platnosti a účinnosti zmluvy o dielo.

Úspešný uchádzač bude povinný preukázať verejnému obstarávateľovi za podmienok podľa tohto písmena Výzvy platné poistenie na všetky požadované riziká alebo prípadné/možné škody spôsobené činnosťou úspešného uchádzača pri zhotovovaní predmetu zákazky. Vo vyššie uvedených poistných zmluvách či vo všeobecných poistných podmienkach viažucich sa k poistným zmluvám nesmú byť dojednané ustanovenia či výluky z poistenia, ktoré by marili účel poistenia vo vzťahu k predmetu zákazky (dielu),

* zoznam všetkých subdodávateľov s uvedením ich identifikačných údajov, predmetu subdodávky a údajov o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Úspešný uchádzač ku každému subdodávateľovi zároveň predkladá dôkaz o oprávnení na príslušné plnenie predmetu zákazky podľa § 32 ods. 1 písm. e) ZVO a dôkaz o zápise do registra partnerov verejného sektora, ak zákon pre takéhoto subdodávateľa tento zápis vyžaduje; v prípade subdodávateľa, prostredníctvom ktorého uchádzač preukazoval splnenie podmienky účasti podľa § 34 ods. 1 písm. b) ZVO a/alebo podmienky účasti podľa § 34 ods. 1 písm. g) ZVO (t.j. využil inštitút upravený v § 34 ods. 3 ZVO) predloží úspešný uchádzač doklady preukazujúce splnenie všetkých podmienok účasti osobného postavenia podľa § 32 ZVO. Takýto subdodávateľ (t. j. osoba podľa § 34 ods. 3 ZVO), bude zároveň v zmysle § 34 ods. 4 ZVO zodpovedať za plnenie zmluvy o dielo spoločne s úspešným uchádzačom, t.j. stane sa spolu s úspešným uchádzačom zmluvou stranou (spoluzhotoviteľom),
* doklady preukazujúce splnenie podmienok na výkon funkcie stavbyvedúceho v zmysle požiadaviek na preukázanie splnenia podmienky účasti podľa § 34 ods. 1 písm. g) ZVO, ako je zadefinovaná v tejto Výzve. Pokiaľ uchádzač navrhne inú osobu stavbyvedúceho, ako uviedol vo svojej ponuke, táto osoba musí spĺňať minimálne rovnaké požiadavky ako pôvodný stavbyvedúci uvedený v ponuke,
* záručná listina - doklad preukazujúci poskytnutie bankovej záruky na vady diela a garančné vady, obsahom ktorej bude záväzok všeobecne akceptovateľnej banky uspokojiť objednávateľa do výšky akejkoľvek splatnej peňažnej pohľadávky objednávateľa voči zhotoviteľovi z titulu zodpovednosti zhotoviteľa za vady diela a garančné vady podľa zmluvy alebo v súvislosti s ňou a to vo výške 10% z ceny diela (bez DPH); Banková záruka vystavená bankou podľa zákona č. 483/2001 Z. z. o bankách v platnom znení, v prospech verejného obstarávateľa (objednávateľa) „bez výhrad“ musí obsahovať záväzok, že v lehote 15 dní po doručení písomnej žiadosti verejného obstarávateľa (objednávateľa) na zaplatenie, zaplatí banka akúkoľvek sumu až do výšky 10 % z ceny diela bez DPH v období **odo dňa podpisu preberacieho protokolu/zápisu o odovzdaní staveniska do dňa nasledujúceho po dni uplynutia záručnej doby podľa zmluvy o dielo (expiry event, t.j. banková záruka viazaná na udalosť, nie na dátum).** V prípade, ak banka nevydáva bankovú záruku podľa predošlej vety (expiry event), doba platnosti bankovej záruky sa určí ako obdobie od predpokladaného dňa podpisu preberacieho protokolu/zápisu o odovzdaní staveniska do dňa nasledujúceho po predpokladanom dni uplynutia záručnej doby **(expiry date, t.j. banková záruka viazaná na dátum).** Plnenie banky z uvedenej bankovej záruky môže byť podmienené len doručením písomnej výzvy verejného obstarávateľa (objednávateľa) na plnenie vo výške peňažnej sumy určenej objednávateľom (požiadavky banky na formálne náležitosti výzvy ako napr. osvedčenie pravosti podpisov alebo predloženie výpisu z obchodného registra verejného obstarávateľa (objednávateľa) sa nepovažujú za podmienenie plnenia banky z bankovej záruky) (ďalej len “banková záruka“). Úspešný uchádzač môže bankovú záruku nahradiť zložením finančnej zábezpeky na bankový účet verejného obstarávateľa (objednávateľa), a to vo výške 10% z ceny diela (bez DPH). Táto zábezpeka slúži na rovnaké účely ako banková záruka (je ekvivalentná bankovej záruke).

V prípade zmeny adresy na doručovanie písomností je Banka povinná sa v Bankovej záruke zaviazať o tejto zmene bezodkladne písomne informovať Veriteľa. Banka musí v Bankovej záruke deklarovať, že akékoľvek písomnosti týkajúce sa uspokojenia Nárokov Veriteľa, ktoré sa doručujú na adresu na doručovanie písomností, ktoré z dôvodu neoznámenia zmeny adresy na doručovanie Bankou neboli doručené, sa považujú za riadne doručené Banke.

Po tom ako uplynie platnosť tejto záruky, Veriteľ nie je oprávnený vyzvať banku a banka nie je povinná poskytnúť plnenie z tejto záruky. Banková záruka je neprevoditeľná a platí len pre veriteľa.

Objednávateľ uvoľní bankovú záruku svojim písomným vyhlásením najneskôr do 3 pracovných dní od uplynutia záručnej doby na dielo. Banka nie je oprávnená túto bankovú záruku odvolať/ vypovedať. Zmeny a doplnky tejto bankovej záruky sú prípustné v písomnej forme s predchádzajúcim písomným súhlasom veriteľa.

Zníženie výšky bankovej záruky na žiadosť dlžníka sa banka zaväzuje vykonať len po predložení predchádzajúceho písomného súhlasu veriteľa.

Uvedené doklady a dokumenty budú prílohami uzavretej zmluvy o dielo.

# Subdodávatelia

* 1. Verejný obstarávateľ umožňuje využitie subdodávateľa/subdodávateľov

# Záverečné ustanovenia

* 1. Verejný obstarávateľ bude pri uskutočňovaní tohto postupu zadávania zákazky postupovať v súlade so ZVO, prípadne inými všeobecne záväznými právnymi predpismi. Proti rozhodnutiu verejného obstarávateľa pri postupe zadávania zákazky podľa § 117 ZVO nie je možné v zmysle § 170 ods. 8 písm. b) ZVO podať námietky.

# Prílohy

* Príloha č. 1 Výzvy – Návrh na plnenie kritérií,
* Príloha č. 2 Výzvy - Zmluva o dielo,
* Príloha č. 3 Výzvy – Výkaz výmer,
* Príloha č. 4 Výzvy – Opis predmetu zákazky,
* Príloha č. 5 Výzvy – Projektová dokumentácia vrátane sprievodnej dokumentácie,

**Príloha č. 1 Výzvy – Návrh na plnenie kritérií**

**Návrh na plnenie kritérií**

 **Most na ceste III/2644 (050 206) evid.č. 2644-1 Tomášovce**

Obchodné meno uchádzača:

Sídlo alebo miesto podnikania uchádzača:

IČO:

Právna forma:

e-mail:

telefónne číslo:

celková cena za predmet zákazky v EUR bez DPH: .......................................................................

DPH v EUR: .......................................................................

**celková cena za predmet zákazky v EUR s DPH**

**(návrh na plnenie kritérií): ................................................................**

\* ***V prípade, ak uchádzač je zdaniteľnou osobou pre DPH, uvedie v stĺpci „*Celková cena za predmet zákazky v EUR s DPH*” sumu zo stĺpca „Celková cena za predmet zákazky v EUR bez DPH“ navýšenú o aktuálne platnú sadzbu DPH.***

***V prípade, ak uchádzač nie je zdaniteľnou osobou pre DPH, uvedie v stĺpci „*Celková cena za predmet zákazky v EUR s DPH*” rovnakú sumu ako uviedol v stĺpci „*Celková cena za predmet zákazky v EUR bez DPH*“.***

***V prípade, ak je uchádzač zahraničnou osobou, uvedie v stĺpci „*Celková cena za predmet zákazky v EUR s DPH*” sumu zo stĺpca „*Celková cena za predmet zákazky v EUR bez DPH*“ (bez DPH platnej v krajine sídla uchádzača) navýšenú o aktuálne platnú sadzbu DPH v SR (DPH odvádza v prípade úspešnosti jeho ponuky verejný obstarávateľ).***

**Uchádzač vyhlasuje, že \* JE / NIE JE platiteľom DPH (uchádzač zakrúžkuje relevantný údaj).**

*V ……………….…….., dňa ....................*  **……………………………….......................**

*[uviesť miesto a dátum podpisu] [vypísať meno, priezvisko a funkciu*

*oprávnenej osoby uchádzača]*

*Poznámka:*

* *dátum musí byť aktuálny vo vzťahu ku dňu uplynutia lehoty na predkladanie ponúk,*
* *návrh na plnenie kritérií uchádzača musí byť v zmysle bodu č. 15 Výzvy vložený do systému JOSEPHINE vo formáte .pdf“*
* *uchádzač zaokrúhli svoje návrhy v zmysle matematických pravidiel na 2 desatinné miesta.*

**Príloha č. 2 Výzvy – Zmluva o dielo**

**ZMLUVA O DIELO č. .........................................**

uzatvorená v zmysle § 536 a nasl. zák. č. 513/1991 Zb. Obchodného zákonníka a podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej iba „zmluva“)

**ev. č. objednávateľa: ev. č. zhotoviteľa:**

**na uskutočnenie stavebných prác s****názvom:**

**„Most na ceste III/2644 (050 206) evid.č. 2644-1 Tomášovce ( ďalej aj iba „stavba“)“**

 ( ďalej iba „Zmluva“ )

medzi zmluvnými stranami:

**OBJEDNÁVATEĽ:** **Banskobystrický samosprávny kraj**

Sídlo : Námestie SNP č. 23, 974 00 Banská Bystrica

Štatutárny orgán: Ing. Ján Lunter, predseda Banskobystrického samosprávneho kraja

Právna forma: samostatný územný samosprávny a správny celok SR zriadený

zákonom NR SR č. 302/2001 Z. z. o samospráve vyšších územných celkov v znení neskorších predpisov

IČO : 37828100

DIČ: 2021627333

Bankové spojenie : Štátna pokladnica

Číslo účtu : SK92 8180 0000 0070 0038 9679

Osoba oprávnená jednať

v zmluvných veciach: Tomáš Mišovič, MBA, riaditeľ odboru regionálneho rozvoja, dopravy a investícií

 Osoby oprávnené jednať

 v realizačných veciach: Ing. Miroslav Bobák – odborný referent, Ing. Alena Martincová,

odborná referentka

Telefón/ fax : 048/4325111, 048/4325523

 Email:

(ďalej iba **„objednávateľ“** na strane jednej)

**a**

**ZHOTOVITEĽ:**

Sídlo:

 Štatutárny orgán:

Právna forma:

IČO:

 DIČ:

 IČ DPH:

 Bankové spojenie:

 Číslo účtu:

 Telefón/fax:

Email:

 Oprávnení konať

vo veciach zmluvy:

 (ďalej len **„zhotoviteľ“** na strane druhej a spolu s objednávateľom ďalej len „**zmluvné strany**“)

**Preambula**

Táto zmluva je uzavretá na základe verejného obstarávania, ktoré uskutočnil objednávateľ ako výsledok zadávania zákazky s nízkou hodnotou postupom podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“) na predmet zákazky **„Most na ceste III/2644 (050 206) evid.č. 2644-1 Tomášovce“**  (ďalej iba „verejné obstarávanie“).

**I.**

**Úvodné ustanovenia**

1. Zhotoviteľ vyhlasuje, že je obchodnou spoločnosťou s právnou subjektivitou, ktorej predmetom podnikania je stavebná činnosť v rozsahu požadovanom súťažnými podmienkami verejného obstarávania, teda spĺňa podmienku odbornej spôsobilosti po materiálnej, technickej, technologickej i personálnej stránke, na vykonanie Diela v zmysle na predmet Zmluvy sa vzťahujúcich platných všeobecne záväzných právnych predpisov a technických noriem Slovenskej republiky a Európskej únie, pozná podmienky zákona č. 315/2016 Z. z. o registri partnerov verejného sektora a o zmene a doplnení niektorých zákonov a je oprávnený túto Zmluvu uzavrieť a naplniť účel Zmluvy.
2. Zhotoviteľ berie na vedomie, že v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov, nakoľko nie je subjektom verejnej správy a zároveň, na základe tejto Zmluvy prijíma alebo bude prijímať finančné prostriedky uvedené v § 2 ods. 1 písm. a/ bod 1. tohto zákona, preto, ak spĺňa podmienky na zápis do registra partnerov verejného sektora ako účastník Zmluvy podľa § 2 ods. 1 písm. d/ tohto zákona a k času podpisu Zmluvy nezabezpečil svoj zápis do registra podľa tohto zákona, Objednávateľ ako účastník Zmluvy, ktorý poskytuje finančné prostriedky podľa § 2 ods. 1 písm. a/ prvého bodu tohto zákona nie je v omeškaní, ak z tohto dôvodu neplní, čo mu ukladá táto Zmluva, pričom Objednávateľ má tiež právo odstúpiť od tejto Zmluvy bez nároku Zhotoviteľa na plnenie titulom ceny Diela.
3. Zhotoviteľ je povinný pri plnení predmetu Zmluvy dodržiavať všetky platné všeobecne záväzné právne predpisy a technické normy Slovenskej republiky a Európskej únie vzťahujúce sa na verejné obstarávanie a na vykonanie Diela, a to najmä, nie však výlučne, predpisy a normy v platnom znení explicitne vymenované v Zmluve.
4. Zhotoviteľ vyhlasuje, že disponuje a predložil objednávateľovi ku dňu podpisu Zmluvy:
* **Záväzný časový a vecný Harmonogram prác,** schválený objednávateľom, **( Príloha č. 2 Zmluvy ),**
* **Zoznam všetkých subdodávateľov na stavebné práce** s uvedením identifikačných údajov subdodávateľa, osôb oprávnených konať za subdodávateľa, s preukázaním oprávnenia subdodávateľa na príslušné plnenie Zmluvy, predmetu – rozsahu subdodávky**, ( Príloha č. 3 Zmluvy )**
* **Doklady preukazujúce splnenie podmienok na výkon funkcie stavbyvedúceho/jeho zástupcu,** preukazujúce spôsobilosť stavbyvedúceho v rozsahu minimálne: **a/** platné osvedčenie SKSI stavbyvedúci pre inžinierske stavby podľa zákona č. 138/1992 Zb. o autorizovaných architektoch a autorizovaných stavebných inžinieroch v znení neskorších zákonov, **b/** odborná prax minimálne 5 rokov – inžinierske stavby. Požadované je potrebné preukázať osvedčením SKSI, profesným životopisom, potvrdením zamestnávateľa resp. pracovnou zmluvou, živnostenský list a iné, minimálne 3 referencie preukazujúce aktívnu činnosť stavbyvedúceho v obdobnej činnosti ako je predmet Zmluvy s uvedením miesta, času a druhu výkonu činnosti stavbyvedúceho a označením konečného užívateľa služby ( tzn. aspoň 3 realizované zákazy z toho minimálne 1 zákazka ( most ) v rozsahu zodpovedajúcom cene Diela bez DPH), **c/** Čestné vyhlásenie stavbyvedúceho/ jeho zástupcu, že bude zhotoviteľovi plne k dispozícii na plnenie predmetu Zmluvy, reálne bude vykonávať svoju funkciu na stavbe pre zhotoviteľa a to po celú dobu realizácie Diela.

**( Príloha č. 4 Zmluvy )**

* **Potvrdenie o uzavretí poistných zmlúv** platné po celú dobu platnosti a účinnosti Zmluvy a následne počas plynutia záručnej doby na Dielo

**( Príloha č. 5 Zmluvy )**

* **Záručná listina - doklad preukazujúci poskytnutie „bankovej záruky“** v prospech objednávateľa podľa bodu 26.4 Výzvy na predkladanie ponúk

**( Príloha č. 6 Zmluvy )**

1. Zhotoviteľ berie na vedomie, že pri realizácii Diela prostredníctvom subdodávateľov ( ďalej aj iba „subdodávka“ ) zodpovedá zhotoviteľ tak, ako keby Dielo, resp. jeho časť realizoval sám. Zhotoviteľ je povinný oznámiť objednávateľovi akékoľvek zmeny týkajúce sa subdodávok.
2. Zhotoviteľ vyhlasuje, že pred uzavretím Zmluvy dostatočne zvážil a s vynaložením odbornej starostlivosti a všetkého úsilia posúdil do úvahy prichádzajúce riziká spojené s realizáciou Diela, v cenovej ponuke vzal do úvahy rozsah materiálov, prác, služieb potrebných na dokončenie Diela ako celku a nákladov na takéto materiály, práce a služby (najmä materiály, transport, energie, náklady na zariadenia a stroje, cestovné náklady, údržba prístupových ciest, náklady na odstránenie odpadov, náklady na pracovníkov, odborne spôsobilé osoby, profesne špecializované osoby, náklady na bankovú záruku, náklady na všetky bezpečnostné opatrenia do doby prevzatia dokončeného Diela objednávateľom, ako aj všetky ostatné náklady súvisiace s realizáciou Diela) a tieto zahrnul do ceny Diela.

**II.**

**Predmet zmluvy**

1. Zhotoviteľ sa zaväzuje v dohodnutom čase, mieste a podľa ostatných podmienok Zmluvy, najmä v rozsahu prác a dodávok materiálov, technologickým postupom a spôsobom špecifikovaným **v ocenenom Výkaze výmer tvoriacom** **Prílohu č. 1 k Zmluve** na svoje náklady, na svoje nebezpečenstvo a podľa pokynov objednávateľa riadne vykonať a objednávateľovi včas odovzdať Dielo vymedzené v  článku III. Zmluvy, bez vád a nedorobkov, v dohodnutej kvalite, inak v kvalite požadovanej právnymi predpismi a technickými normami.
2. Objednávateľ sa zaväzuje riadne zhotovené a včas odovzdané Dielo prevziať spôsobom dohodnutým v Zmluve a zaplatiť zaň Cenu dohodnutú v článku VII. Zmluvy.

**III.**

**Členenie a rozsah Diela, Všeobecné požiadavky na Dielo**

1. Dielom sa na účely Zmluvy rozumie „**realizácia stavebných prác a výkonov uvedených v Prílohe č. 1 k Zmluve vrátane všeobecných položiek Výkazu výmer ako Prílohy č. 1 k Zmluve na Stavbe,**
* **SO 101.2 – Modernizácia mosta 050 206-001“ ( ďalej spolu iba „Dielo“).**

Zhotoviteľ realizuje mostný objekt podľa výkazu výmer a projektovej dokumentácie vypracovanej spol. HBH s.r.o. v r. 2012.

**SO 101.1.2 - Mostný objekt 50206-1 (2644-1)**

Most premosťuje bezmenný potok v obci Tomášovce na ceste III/ 2644 (502 06) v km 1,040.

Cestný most na komunikácii III triedy, jednopolový, jednopodlažný, nepohyblivý, trvalý, v priamej, výškovo v klesaní, s doskovou nosnou konštrukciou, s normovou zaťažiteľnosťou.

Realizuje sa komplexná rekonštrukcia mosta, realizovaná vsunutím flexibilnej oceľovej konštrukcie za plnej premávky na komunikácii, pričom práce je možné realizovať len na cestnom pozemku.

Základné údaje o moste :

Charakteristika mostu: Cestný most na komunikácii III triedy, jednopoľový, jednopodlažný,

 nepohyblivý, trvalý, v priamej, výškovo v klesaní, s doskovou nosnou

 konštrukciou , s normovou zaťažiteľnosťou

 Nový: klenbový, presypaný

Dĺžka premostenia: 5,000 m (pôvodný), 4,496m (nový)

Dĺžka mostu: 8,800 m

Dĺžka nosnej konštrukcie: 6,000 m (pôvodný), 4,839 m (nový)

Rozpätie: 5,450 m (pôvodný), 4,696 m (nový)

Šikmosť mosta: kolmý

Šírka medzi zvýšenými obrubami: 6,100 m (pôvodný) 6,500 m (nový)

Šírka ríms: 0,600m + 0,750m (pôvodné)

Šírka mosta: 7,450 m (pôvodný) 11,000 (nový)

Výška mostu nad terénom: max. ~ 2,4 m

Stavebná výška: 1,310 m

Popis technického riešenia:

Rekonštrukcia bude prebiehať za obmedzenej cestnej prevádzky na moste. Harmonogram prác bude zvolený tak, aby doba, počas ktorej bude nutné obmedziť dopravu na moste a komunikácii bola minimalizovaná. Rešpektované musia byť vecné a časové väzby vyplývajúce z postupu výstavby.

Rozsah rekonštrukcie vychádza z doterajších zistení a obhliadok. Objekt je v stávajúcom stave zameraný v súradnicovom systéme JTSK a vo výškovom systéme Bpv. Vzhľadom k charakteru prác – rekonštrukcia existujúceho objektu – musia byť všetky nové konštrukcie a časti situované vo vzťahu k existujúcim. V roku 2016 bola vykonaná obnova povrchu vozovky v rámci obnovy priľahlých úsekov cesty, obnovou došlo k čiastočnej výmene obrusnej vrstvy vozovky. Zásah do vozovky v plnom rozsahu sa nepredpokladá. Úprava vozovky sa zrealizuje len po okrajoch vozovky nad pôvodnými rímsami v rozsahu na odstránenie dôsledkov búracích prác a úpravy šírky vozovky vytvorením vodiacich pruhov a krajníc nad odbúranými časťami ríms. V nevyhnutnej dĺžke 12 m nad mostom povinnosť vytvoriť zjednocujúcu obrusnú vrstvu hr.50 mm.

Všetky navrhnuté materiály a postupy použité pri rekonštrukcii mostu musia byť v súlade s platnými

predpismi a normami, tj. STN EN, TP a VL-4, ak nie sú presnejšie definované v projektovej dokumentácii.

O skutočnom rozsahu niektorých rekonštrukčných prác bude možno rozhodnúť až na základe doplňujúcich prieskumov (pre neprístupné miesta). Doplňujúce diagnostické a meračské práce sú tiež súčasťou rekonštrukcie.

Demolácie

Nutným predpokladom opravy mosta je demolácia stávajúceho spevnenia toku pod mostom. Ďalej je

predpoklad na mierne odbúranie častí základov mostného objektu. Vybúrajú sa taktiež časti pôvodných železobetónových ríms. Vzhľadom na sťažené prístupové podmienky sa predpokladá, že časť demolácie sa musí vykonať ručne pomocou ľahkých búracích mechanizmov.

Založenie

Výkopové práce sa skladajú z odstránenia pôvodného spevnenia koryta toku pod mostom a samotných výkopov pre základové pásy nosnej konštrukcie. Výkopová jama bude mať svahy 1:1, v priestore mosta bude obmedzená stavajúcimi oporami. Vzhľadom k neznámej výškovej úrovni stávajúcich opôr je nutné výkop zrealizovať tak, aby nebola porušená ich stabilita. (Pôdorys dna podľa grafických príloh .)

**UPOZORNENIE:**

**Pri výkopoch je nutné zabezpečiť dostatočnú stabilitu opôr mosta.**

**Pred obnažením základov opôr je nutné obmedziť premávku na moste na jeden jazdný pruh**

**prevádzaný centricky a znížiť dovelenú rýchlosť na 30km/h. Obmedzenie bude trvať až po zhotovenia základov oceľovej konštrukcie.**

Vyťaženú zeminu je možné použiť ako spätný zásyp. Je však potrebné rozlíšiť či je zemina vhodná do násypu alebo znehodnotená (bahno, náplavy a pod.). V prípade znehodnotenej zeminy nesmie byť táto použitá a musí byť odvezená na skládku.

Založenie mostu je plošné na štrkopieskovom vankúši o hrúbke 300mm. Pre budovanie vankúša bude použitý ŠP zrnitosti 0-64, hutnený po vrstvách max. 150 mm, s mierou zhutnenia min. 98% Proctor standard. Nad vymeneným podložím bude vrstva podkladného betónu C 12/15 X0 hrúbky 150mm, pôdorysne presahujúcu obrys základového pásu o 150 mm. Dno stavebnej jamy je nutné pred zhotovením ŠP vankúša chrániť pred pritekajúcou vodou. Nepredpokladajú sa prítoky spodnej vody, avšak v prípade zvýšenia hladiny (napr. vplyvom zrážok) je nutné použiť ponorné čerpadlá.

Základy

Základové pásy sú železobetónové, monolitické. Betón základov je C25/30 XC2, XF2, betonárska výstuž z oceli B500B (10 505R). Šírka základu 0,6m, výška 0,55m, vrchný povrch spádovaný strom od opôr o sklone 4,0%. Základ je priebežný na celú dĺžku 11,1m (bez dilatačných špár). Pre uloženie oceľového tubusu je na povrchu hornej časti základu vytvorená kapsa s pracovnou škárou a bude dobetónovaná po osadení oceľovej konštrukcie. Základové pásy sú opatrené izolačným náterom 1xAlp + 2xNa.

Nosná konštrukcia

Oceľová flexibilná konštrukcia má v priečnom reze tvar sploštenej klenby. V pozdĺžnom smere bude

osadená v sklone 0,56 %. Čelné časti budú kolmé.

Navrhované rozmery oceľovej flexibilnej skruže

svetlé rozpätie 4,563 m

svetlá výška 1,378m

typ vlny 140 x 55 mm

hrúbka plechu 5,5 mm

dĺžka konštrukcie 11,0m

medza klzu ocele 275 MPa

Nosnú konštrukciu mostu tvorí oceľový tubus z flexibilného plechu. Osadenie a počet kotevných šraubov bude prevedený podľa špecifikácie zhotoviteľa oceľovej konštrukcie. Oba konce oceľovej konštrukcie (klenby) budú v šírke 0,50 m spojené s čelnou stenou pomocou oceľových kotviacich tŕňov.

Pre prepravu, manipuláciu, montáž a spojovanie oceľovej konštrukcie z vlnitého plechu bude zhotoviteľom vypracovaný technologický predpis, ktorý musí byť objednávateľovi poskytnutý k schváleniu.

Projekt predpokladá montáž oceľovej konštrukcie po častiach postupne pod stávajúcou konštrukciou za plnej prevádzky na ceste. Priestor medzi vkladanou oceľovou skružou a jestvujúcou konštrukciou mosta bude vyplnený – vyinjektovaný betónovou zmesou. Výplňovým materiálom pre injektáž bude betón C 12/15, tekutej konzistencie a zmesi piesku. Injektáž bude prebiehať z čiel pomocou betónovej pumpy a hadíc pod tlakom cca. 0,6 MPa. Zhotoviteľ mosta vypracuje technologický predpis postupu injektovania a zloženia injektážnej zmesi a dá ho na odsúhlasenie projektantovi a objednávateľovi.

**UPOZORNENIE:**

**Po dobu montáže bude nutné zaistiť konštrukciu rozperami, ktoré zabránia posunu počas zalievania.**

Vozovka

Úprava vozovky sa zrealizuje len po okrajoch vozovky, nad pôvodnými rímsami v rozsahu na odstránenie dôsledkov búracích prác a úpravy šírky vozovky vytvorením vodiacich pruhov a krajníc nad odbúranými časťami ríms . V nevyhnutnej dĺžke 12 m nad mostom vytvoriť zjednocujúcu obrusnú vrstvu podľa pôvodného návrhu AC 11 O , PBM 45/80-55,II hr. 50 mm

Odvodnenie vozovky

Odvodnenie povrchu mosta je zabezpečené sklonovými pomermi v priečnom a pozdĺžnom smere. Voda bude stekať na krajnicu za most kde odtečie do priekopy cesty.

Rímsy

Jedná sa o presypaný most, rímsy na moste nie sú navrhnuté ( pôvodné rímsy sa odstránia )

Zábradlie

Pôvodné dvojmadlové zábradlie bude odstránené spolu s pripevneným dopravným značením a osadením označením mostu. Nové oceľové zábradlie výšky 1,1 m bude vybudované na čelných stienkach, kotvené pomocou pätných dosiek do vývrtov.

Iné zariadenie na moste

Na moste sa nachádza dopravné značenie a tabuľka s označením čísla mostu. Toto bude preložené pred most v smere staničenia cesty.

Úpravy pod mostom

Opevnenie svahov upraveného koryta bezmenného potoka je navrhnuté z kameňa do betónu C 25/30 XF2, škárované cementovou maltou M25 hrúbky 0,35 m na dĺžke 14 m. Prechod z koryta na existujúce zemné koryto bude zabezpečený kamenným záhozom na úseku 1 -2 m na vtoku a výtoku od koncov úpravy lomovým kameňom. Kamenný zához bude mať hrúbku 200 mm a budú použité kamene veľkosti 100 – 150 mm. Koryto bude v týchto úsekoch plynulo napojené na existujúce koryto potoka.

Rozsah Stavby:

* Vybúranie stávajúceho spevnenia koryta toku
* Osadenie dočasného dopravného značenia, prevedenie dopravy na stred mosta
* Výkopy pod mostom
* Zlepšenie podložia, podkladové betóny
* Debnenie, armovanie, betonáž základových pásov
* Zasypanie základových pásov
* Osadenie oceľovej konštrukcie, vyplnenie medzery betónovou zálievkou
* Čelné steny
* Dosypanie násypu cesty
* Odstránenie zábradlia, rímsy, vozovky (aj na krídlach)
* Úprava vozovky (po polkách mosta), dosypávky krajníc a svahov
* Prevedenie dopravy na celý most
* Nové zábradlia, nové koryto, dosypávky svahov, kamenný zához
* Čistiace a dokončovacie práce
1. Zhotoviteľ sa zaväzuje, že za podmienok stanovených v Zmluve vykoná Dielo podľa:
* projektovej dokumentácie,
* podľa podkladov a požiadaviek objednávateľa
* podľa Prílohy č. 1 k tejto Zmluve,
* požiadaviek objednávateľa zapísaných v stavebnom denníku,
* podmienok uvedených v súťažných podkladoch k verejnému obstarávaniu.
1. Zhotoviteľ je povinný posúdiť a v prípade potreby zabezpečiť si na vlastné náklady aktualizáciu predloženej projektovej dokumentácie, ak projektová dokumentácia nie je spôsobilá zabezpečiť splnenie účelu Zmluvy, inak zhotoviteľ použije objednávateľom predloženú projektovú dokumentáciu. Zodpovednosť za škodu vzniknutú nedodržaním povinnosti zhotoviteľa podľa tohto odseku 3 článku III Zmluvy znáša v plnom rozsahu zhotoviteľ.
2. Zhotoviteľ je povinný vyhotoviť DSRS a zaznamenať všetky zmeny oproti pôvodnému stavu.
3. Zhotoviteľ sa ďalej zaväzuje vykonať Dielo podľa stavebno-technických požiadaviek a technologických postupov predpísaných príslušnými právnymi predpismi ( zákonnými i podzákonnými ) a technickými normami Slovenskej republiky a Európskej únie vzťahujúcimi sa k Dielu, STN, STN EN, TP a TKP MDVRR SR časť 6 – Hutné asfaltové zmesi účinnosť od 15.05.2015, KLAZ 1/2010 Katalógové listy asfaltových zmesí , MDPT SR: 2010, Dodatok č. 1 ku KLAZ 1/2010, MDVRR SR: 2015; KLK 1/2012 Katalógové listy kameniva, MDVRR SR: 2012; KLA 1/2014 Katalógové listy asfaltov, MDVRR SR: 2014; KLEaZ 1/2014 Katalógové listy emulzií a zálievok, MDVRR SR: 2014, TP MDPT SR č. 2/2009 Riadenie kvality hutnených asfaltových zmesí, (k dispozícii na [www.ssc.sk](http://www.ssc.sk)), VL a KL MDPT SR, technologických predpisov (pokynov výrobcu pre použitie materiálov a výrobkov, ktoré sú súčasťou dodávky) platných v čase vykonávania Diela a za podmienok dohodnutých v tejto Zmluve.
4. Zhotoviteľ sa zaväzuje použiť na vykonanie Diela len také materiály a zariadenia, ktoré majú platné certifikáty kvality a spĺňajú všetky podmienky kladené na stavebné materiály daného typu príslušnými všeobecne záväznými predpismi. Zhotoviteľ sa zaväzuje nepoužiť žiadne materiály, zariadenia, technológie alebo technické riešenia, ktoré by boli odlišné od podkladov poskytnutých alebo schválených objednávateľom, ibaže takáto zmena bude písomne vopred schválená stavebným dozorom objednávateľa zápisom v stavebnom denníku v súlade s podmienkami dohodnutými v tejto Zmluve. Pokiaľ na niektorú dodávku materiálu alebo jej časti neboli dohodnuté osobitné technické podmienky, kvalitatívne vlastnosti, pre voľbu materiálov a výrobkov určených k vykonaniu Diela, musia dosahovať vlastnosti a technické a technologické parametre určené príslušnými právnymi a technickými normami.
5. Zhotoviteľ je povinný pri zhotovovaní Diela postupovať s odbornou starostlivosťou a striktne dodržiavať ustanovenia najmä stavebného zákona, zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov, Vyhlášky MPSVaR SR č. 147/2013 o podrobnostiach na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností, zákon č. 314/2001 Z. z. o ochrane pred požiarmi v znení neskorších predpisov. Zhotoviteľ zodpovedá objednávateľovi za to, že všetky osoby podieľajúce sa zhotovovaní Diela preukázateľne disponujú dokladmi preukazujúcimi: a/ absolvovanie predpísaných školení o bezpečnosti a ochrane zdravia pri práci a o požiarnej bezpečnosti, b/ predpismi vyžadovaný zdravotný stav pre vykonávanie činnosti a c/ spôsobilosť na výkon vybraných činností. Zhotoviteľ je ďalej povinný dodržiavať ustanovenia zákona č. 17/1992 Zb. o životnom prostredí v znení neskorších predpisov, zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov, pričom Zhotoviteľ je povinný odstraňovať odpady a nečistoty vzniknuté stavebnými prácami na vlastné náklady a spôsob likvidácie odpadu je zhotoviteľ povinný objednávateľovi preukázať príslušnými potvrdeniami. Zhotoviteľ je ďalej povinný dodržiavať ustanovenia environmentálnych zákonov SR, zákona č. 56/2018 Z. z. o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov účinného od 01.04.2018. Zhotoviteľ sa zaväzuje, že u fyzických osôb, prostredníctvom ktorých plní predmet tejto zmluvy, neporuší zákaz nelegálneho zamestnávania podľa zákona č. 82/2005 Z.z. o nelegálnej práci a nelegálnom zamestnávaní a o zmene a doplnení niektorých zákonov v znení zákona č. 351/2015 Z.z. (ďalej len „zákon o nelegálnom zamestnávaní“). Za účelom kontroly dodržiavania tohto záväzku je objednávateľ oprávnený vyžiadať si od zhotoviteľa v nevyhnutnom rozsahu doklady a informácie, prostredníctvom ktorých mu zhotoviteľ dodáva prácu alebo poskytuje služby, ktoré sú potrebné na to, aby objednávateľ mohol skontrolovať, či zhotoviteľ neporušuje zákaz nelegálneho zamestnávania. Tieto doklady a informácie je zhotoviteľ povinný objednávateľovi poskytnúť bezodkladne, najneskôr do 3 pracovných dní od ich vyžiadania. Zhotoviteľ zodpovedá za všetky pokuty a sankcie uložené objednávateľovi z dôvodu, že zhotoviteľ porušil zákaz nelegálneho zamestnávania alebo neposkytol objednávateľovi potrebnú súčinnosť podľa zákona o nelegálnom zamestnávaní. Zhotoviteľ podpisom tejto zmluvy výslovne prehlasuje, že súhlasí s tým, že objednávateľovi nahradí škodu, ktorá bola spôsobená objednávateľovi porušením právnych povinností podľa zákona o nelegálnom zamestnávaní zo strany zhotoviteľa a iných právnych predpisov. Uložené pokuty, iné sankcie a spôsobenú škodu, ktoré objednávateľovi vznikli z vyššie uvedených dôvodov, zhotoviteľ uhradí objednávateľovi do 15 dní odo dňa doručenia písomnej výzvy zo strany objednávateľa.
6. Objednávateľ prostredníctvom ním poverenej osoby vykonáva stavebný dozor (v súlade s § 46b zákona č. 50/1976 Zb. o územnom plánovaní a stavebnom poriadku v znení neskorších predpisov (stavebný zákon). Za týmto účelom má prístup na Stavenisko. Stavebný dozor nariaďuje a zúčastňuje sa kontrolných dní na Stavbe. Termíny a podmienky kontrolných dní dohodnú zmluvné strany písomne v Zápise/zápisnici o odovzdaní a prevzatí Staveniska. Stavebný dozor je oprávnený na náklady zhotoviteľa, na Stavenisku, počas zhotovovania Diela, odobrať alebo vyžiadať vzorky materiálov, výsledky kontrol kvality - atesty a akékoľvek iné podklady súvisiace s predmetom zmluvy za účelom kontroly a overenia plnenia povinnosti zhotoviteľa zhotovovať Dielo riadne. Objednávateľ je oprávnený kontrolovať kvalitu a harmonogram vykonávania Diela. Ak pri kontrole zistí, že zhotoviteľ porušuje svoje povinnosti, má právo žiadať, aby Zhotoviteľ ihneď odstránil vady vzniknuté vadným zhotovovaním Diela na vlastné náklady a ďalej ho zhotovoval riadne. V prípade, že zhotoviteľ v primeranej lehote, dohodnutej v stavebnom denníku, nevyhovie týmto požiadavkám objednávateľa, ide o podstatné porušenie Zmluvy a objednávateľ má právo odstúpiť od Zmluvy, ak zmluvné strany nedohodnú písomne iný postup.
7. Zhotoviteľ je viazaný rozhodnutiami a vyjadreniami dotknutých orgánov štátnej správy a samosprávy a podmienkami dohodnutými medzi objednávateľom a správcami a vlastníkmi dotknutých inžinierskych sietí.
8. Ak kedykoľvek v priebehu vykonávania Diela vyjde najavo alebo sa zistí chybná poloha, chybné výšky, rozmery alebo umiestnenie akejkoľvek časti Diela, zhotoviteľ je povinný takú vadu na vlastné náklady odstrániť aj bez vyzvania stavebným dozorom.
9. Zhotoviteľ zodpovedá objednávateľovi za všetky škody a  sankcie uplatnené orgánmi a organizáciami voči objednávateľovi, ktoré spôsobil zhotoviteľ svojou činnosťou pri vykonávaní Diela alebo v súvislosti s ním.
10. Zhotoviteľ je povinný písomne objednávateľa upozorniť na všetky **nedostatky**, **nesprávnosti alebo chyby** projektovej dokumentácie, inej dokumentácie predloženej mu objednávateľom, ktoré počas vykonávania Diela vyjdú najavo. Objednávateľ prostredníctvom stavebného denníka je následne povinný bez zbytočného odkladu, najneskôr do 10 dní od upozornenia
* určiť lehotu na odstránenie takýchto **nedostatkov**, **nesprávností alebo chýb,**
* určiť ďalší postup do doby odstránenia **nedostatkov, nesprávností alebo chýb** projektovej dokumentácie alebo inej dokumentácie a prípadne
* predĺžiť zhotoviteľovi lehotu na odovzdanie Diela o čas, o ktorý sa kvôli prekážkam podľa tohto ods. 11 článku III Zmluvy objektívne nemohlo pokračovať vo vykonávaní Diela, ak sa v jeho vykonávaní nepokračovalo.
1. Objednávateľ sa zaväzuje, že k termínu odovzdania Staveniska poskytne zhotoviteľovi v nevyhnutnom rozsahu potrebné spolupôsobenie tým, že zabezpečí odovzdanie projektovej dokumentácie
2. Objednávateľ poskytne zhotoviteľovi nevyhnutné spolupôsobenie aj v iných prípadoch, na písomnú odôvodnenú žiadosť zhotoviteľa, v lehote písomne dohodnutej zmluvnými stranami v stavebnom denníku.
3. Objednávateľ je povinný najneskôr k termínu odovzdania Staveniska poskytnúť zhotoviteľovi všetky podklady a dokumentáciu vzťahujúce sa k predmetu Diela, ktorými disponuje.
4. Styk objednávateľa so zhotoviteľom bude vykonávaný formou zápisov v stavebnom denníku, kontrolnými dňami a ďalšími potrebnými a dostupnými prostriedkami dohodnutými písomnou formou.
5. Objednávateľ doručí zhotoviteľovi rozsah práv a povinností každého zástupcu oprávneného konať v mene objednávateľa s presným vymedzením ich kompetencií v jednom vyhotovení vo forme písomného plnomocenstva/poverenia.
6. Stavbyvedúci zhotoviteľa je povinný o.i. zákonných povinností viesť na Stavenisku dokumentáciu:

a) stavebný denník

b) doklady o spôsobilosti pracovníkov,

c) kópiu dokladu, že pracovníci zhotoviteľa na stavbe sú v pracovnom alebo inom zmluvnom pomere k zhotoviteľovi,

d) knihu úrazov,

e) záznamy o školení pracovníkov.

1. Zhotoviteľ sa zaväzuje, že zápisom do stavebného denníka a súčasne písomne vyzve objednávateľa na kontrolu všetkých prác, ktoré majú byť zakryté alebo sa stanú neprístupnými a to minimálne 3 pracovné dni vopred. Ak sa objednávateľ aj napriek výzve zhotoviteľa nedostaví na stavenisko, zhotoviteľ je oprávnený pokračovať v stavebných prácach pričom, objednávateľ povinný znášať náklady dodatočného odkrytia a prípadné ďalšie následky s tým spojené. Ak sa však pri dodatočnom odkrytí zistí, že práce neboli vykonané riadne, náklady dodatočného odkrytia znáša zhotoviteľ.
2. Zhotoviteľ je povinný bez zbytočného odkladu písomne upozorniť na nevhodnú povahu alebo vadu vecí, podkladov alebo pokynov daných mu objednávateľom na vyhotovenie Diela, ak zhotoviteľ mal a/alebo mohol túto nevhodnosť zistiť pri vynaložení odbornej spôsobilosti, starostlivosti a maximálneho úsilia, inak zodpovedá za škodu spôsobenú porušením tejto povinnosti. Stavebný dozor objednávateľa nie je oprávnený bezdôvodne zasahovať do činnosti zhotoviteľa, predovšetkým do spôsobu riadenia zhotoviteľa pri realizácii Diela, okrem prípadu, že stavbyvedúci/jeho zástupca zhotoviteľa nie je včas dosiahnuteľný a je ohrozená bezpečnosť realizovaného Diela, život alebo zdravie osôb na Stavbe, alebo ak hrozia iné vážne škody. Vtedy je Stavebný dozor objednávateľa oprávnený dať pracovníkom zhotoviteľa príkaz ihneď prerušiť prácu.
3. Zhotoviteľ je zodpovedný za presné dodržanie polohy začiatku a konca Stavby pri zhotovovaní Diela.
4. Zhotoviteľ je povinný plniť všetky povinnosti vyplývajúce z rozhodnutí dotknutých orgánov verejnej moci vydaných pred začatím a počas realizácie Diela. Ak príslušný orgán verejnej moci uloží objednávateľovi akúkoľvek sankciu za porušenie alebo neplnenia povinností zhotoviteľom, objednávateľ má regresný nárok proti zhotoviteľovi v plnom rozsahu.

**IV.**

**Stavenisko a podmienky prevzatia staveniska**

1. Staveniskom je najmä priestor stavby, ktorý je počas realizácie Diela určený na vykonávanie stavebných prác.
2. Zhotoviteľ je povinný, na základe výzvy objednávateľa prevziať Stavenisko v deň určený objednávateľom vo výzve. O odovzdaní a prevzatí staveniska vyhotoví zhotoviteľ Záznam/zápisnicu o odovzdaní a prevzatí Staveniska podpísanú splnomocnenými zástupcami oboch zmluvných strán. V prípade, ak Zhotoviteľ stavenisko neprevezme, odmietne prevziať v deň určený objednávateľom vo výzve, hoci mu to bolo umožnené, považuje sa Stavenisko sa na účely tejto Zmluvy za odovzdané a zhotoviteľom prevzaté v deň, nasledujúci po dni určenom vo výzve.
3. Odo dňa odovzdania Staveniska zodpovedá za Stavenisko zhotoviteľ.
4. Zhotoviteľ je povinný začať s realizáciou Diela bez zbytočného odkladu po prevzatí Staveniska.
5. Zhotoviteľ je povinný Stavenisko na vlastné náklady označiť spôsobom zodpovedajúcim všeobecne záväzným právnym predpisom SR.
6. Zhotoviteľ sa povinný:
* zabezpečiť Stavenisko pred vstupom cudzích osôb na miesta, kde môže dôjsť k ohrozeniu života alebo zdravia,
* vykázať cudziu alebo neoprávnenú osobu zo Staveniska,
* zabezpečiť a dodržiavať poriadok a čistotou a bezpečné uloženie stavebných výrobkov, materiálov a stavebných mechanizmov a zariadení na Stavenisku,
* zaistiť bezpečný pohyb osôb vykonávajúcich stavebné práce,
* zabezpečiť odvoz alebo likvidáciu odpadu stavby,
* chrániť majetok objednávateľa pred poškodením alebo zničením.
* organizovať, riadiť, koordinovať a niesť zodpovednosť za stavebné práce a iné činnosti na Stavenisku pri realizácii Diela,
* sledovať spôsob a postup realizácie Diela tak, aby sa zaručila bezpečnosť a ochrana zdravia pri práci, riadna inštalácia a prevádzka technického vybavenia na Stavenisku, odborné ukladanie stavebných výrobkov a hmôt, vhodnosť ich použitia a odborné ukladanie strojov a zariadení.
1. Zhotoviteľ v plnej miere zodpovedá za bezpečnosť a ochranu zdravia osôb na Stavenisku a je povinný zabezpečiť na vlastné náklady ich vybavenie ochrannými pomôckami.
2. Zhotoviteľ je povinný dodržiavať hygienické predpisy a zabezpečiť ich dodržiavanie všetkými pracovníkmi a dodávateľmi zhotoviteľa.
3. Zhotoviteľ je povinný predložiť objednávateľovi najneskôr pri odovzdaní a prevzatí Staveniska:
* kontrolný a skúšobný plán Stavby (KSPS) v súlade s § 13 zákona č. 254/1998 Z. z. o verejných prácach v platnom znení, v zmysle ktorého bude zabezpečovať a kontrolovať požadované technické špecifikácie stavby a ich dokladovanie, za účelom jeho schválenia objednávateľom,
1. Vytyčovanie a iné meračské práce potrebné pre vykonávanie Diela zabezpečuje/vykonáva zhotoviteľ ako súčasť plnenia predmetu zmluvy.
2. Výškové, smerové body a vytýčené hranice vzťahujúce sa k predmetu Zmluvy sú pre zhotoviteľa záväzné. Zhotoviteľ je povinný pri zistení akejkoľvek nepresnosti upozorniť na nedostatky objednávateľa, ktorý je ich povinný odstrániť ako svoju podstatnú povinnosť.
3. Zhotoviteľ je povinný plniť povinnosti vyplývajúce z vyjadrení a rozhodnutí dotknutých orgánov štátnej správy a samosprávy, vyjadrení a dohôd s vlastníkmi resp. správcami inžinierskych sietí a ostatných účastníkov stavebného konania, daných pred začatím a počas realizácie Stavby. V prípade porušenia, resp. neplnenia týchto povinností bude objednávateľ prípadné sankcie uplatňovať u zhotoviteľa.
4. Súčasne s odovzdaním Staveniska objednávateľ administratívne umožní zhotoviteľovi podľa projektu prístup na Stavenisko.
5. Objednávateľ je povinný zabezpečiť zhotoviteľovi bezplatné užívanie priestoru Staveniska počas zhotovovania Diela a po dobu nevyhnutne potrebnú na vypratanie staveniska. Zhotoviteľ si zabezpečí prevádzkové, sociálne, výrobné zariadenia Staveniska sám na svoje náklady. Náklady na prevádzku, údržbu a likvidáciu zariadení sú súčasťou ceny Diela.
6. Dočasný záber Staveniska potrebný pre výstavbu odovzdá zhotoviteľ objednávateľovi k zmluvnému termínu vykonania Diela a jeho odovzdania v stave, v akom ho prevzal, inak znáša náklady na uvedenie Staveniska do pôvodného stavu.
7. Poplatky, pokuty a majetkové sankcie za dlhší než dohodnutý čas užívania Staveniska( zhotovovania Diela ) a so stavbou súvisiacich plôch a lokalít (napr. prístupové cesty, miesta náhradnej výsadby a pod.) a navýšenie plochy dočasných záberov riešených podľa projektovej dokumentácie uhrádza zhotoviteľ.

**V.**

**Stavebný denník, Podklady, údaje a spolupôsobenie objednávateľa**

 **Stavebný denník:**

1. Zhotoviteľ je povinný odo dňa prevzatia staveniska viesť stavebný denník v origináli a v dvoch kópiách ( rovnopisoch ). Jednu kópiu je povinný uložiť oddelene od originálu, aby bola k dispozícii v prípade straty alebo zničenia originálu. Ďalšia kópia stavebného denníka je určená pre stavebný dozor.
2. Zhotoviteľ je povinný viesť stavebný denník v súlade so stavebným zákonom, vykonávacími predpismi. Stavebný denník musí obsahovať všetky potrebné údaje a skutočnosti, ktoré sú spôsobilé preukázať a overiť dodržiavanie povinností zhotoviteľa postupovať pri zhotovovaní Diela riadne. Počas pracovnej doby musí byť stavebný denník na stavbe trvalo prístupný pre oprávnené osoby. Povinnosť viesť stavebný denník (ďalej len „SD“) končí dňom podpísania Protokolu o odovzdaní a prevzatí Diela objednávateľom.
3. Minimálny rozsah denného zápisu v SD dohodli zmluvné strany nasledovne:
* dátum (deň, mesiac, rok),
* presné označenie Stavby, na ktorej sa stavebné práce vykonávajú,
* klimatické podmienky a pomery, maximálna a minimálna teplota vzduchu pri začiatku, počas a pri ukončení stavebných prác,
* údaje o dobe výkonu stavebných prác, jej začiatok a koniec,
* počet osôb vykonávajúcich práce s uvedením druhu práce, ktorú vykonávajú,
* zoznam použitých strojov a zariadení,
* časový postup a spôsob výkonu stavebných prác,
* výkaz výmer dodávok materiálu
* fotodokumentácia z priebehu stavebných prác zoradená chronologicky na CD ( v SD sa nevyžaduje, vyžaduje sa v preberacom protokole diela ),
* zoznam príloh a dokladov stavebného denníka.

Iné skutočnosti a údaje zapisované do SD:

* vyjadrenie stavebného dozoru objednávateľa k zápisom zhotoviteľa v stavebnom denníku a naopak,
* vyjadrenie projektanta k zápisom v stavebnom denníku, záznamy z vykonávaného autorského dozoru projektanta,
* prerušenie stavebných prác s odôvodnením,
* záznam o okolnostiach, ktoré majú vplyv na postup prác,
* zápisy o vykonaných skúškach,
* uloženie resp. likvidácia odpadov,
* zmeny a odchýlky vykonávaných prác od schválenej projektovej dokumentácie,
* zápisy o dohodách zhotoviteľa s objednávateľom a projektantom,
* požiadavky stavebného dozoru objednávateľa na odstránenie vád v priebehu realizácie diela,
* škody na stavbe,
1. Denné záznamy sa píšu do SD – knihy s očíslovanými listami, jednak pevnými, jednak perforovanými pre dva oddeliteľné prepisy, ktoré sa číslujú zhodne s pevnými listami. Denné záznamy sa zapisujú zásadne v ten deň, keď sa práce vykonali alebo nastali okolnosti, ktoré sú predmetom zápisu. Záznamy sa píšu chronologicky za sebou bez vynechania voľného miesta.
2. Záznamy v stavebnom denníku je oprávnený robiť stavbyvedúci zhotoviteľa, prípadne oprávnená osoba písomne poverená zhotoviteľom, stavebný dozor objednávateľa, technický dozor objednávateľa, prípadne oprávnená osoba poverená objednávateľom, projektant, orgány štátneho stavebného dohľadu, prípadne iné orgány verejnej moci.
3. Denné záznamy v jednom prepise dostane stavebný dozor objednávateľa osobne alebo v naskenovanej podobe na mailovú adresu objednávateľa najneskôr do 10.00 hod. dňa nasledujúceho po dni, ktorého sa denný záznam týka. Objednávateľ je prostredníctvom stavebného dozora povinný sledovať obsah SD a k zápisom v ňom pripájať svoje stanovisko. Na zápisy v SD musia zmluvné strany reagovať najneskôr do 3 pracovných dní po dátume, kedy sa s nimi oboznámili. Ak druhá zmluvná strana na vykonaný zápis v SD v tejto lehote nereaguje, považuje sa vykonaný zápis za druhou stranou odsúhlasený.

 **Podklady, údaje a spolupôsobenie objednávateľa:**

1. Zhotoviteľ poveruje funkciou stavbyvedúceho:

Meno a Priezvisko:

číslo osvedčenia SKSI na činnosť stavbyvedúceho pre inžinierske stavby:

mobil:

mail:

Tento je oprávnený zastupovať zhotoviteľa pri prevzatí Staveniska, pravidelnom zisťovaní vykonaných prác, odovzdaní Diela, a iných úkonoch, na ktoré ho zhotoviteľ musí písomne poveriť.

1. Objednávateľ poveruje funkciou stavebného dozoru osobu: ............................................. Tento bude objednávateľa zastupovať najmä pri pravidelnom potvrdzovaní skutočne vykonaných prác, pri preberaní riadne ukončeného Diela. V prípade jeho neprítomnosti ho v plnom rozsahu zastupuje: .................................................................
2. Zmeny v poverených osobách stavbyvedúceho a stavebného dozoru sú obidve zmluvné strany povinné si písomne oznámiť bez zbytočného odkladu.

## VI.

##  Termíny realizácie Diela

1. Objednávateľ a zhotoviteľ sa dohodli, že zhotoviteľ začne realizovať Dielo bez zbytočného odkladu po písomnom prevzatí Staveniska. Stavenisko je zhotoviteľ povinný prevziať najneskôr do 15 dní odo dňa uzavretia zmluvy.
2. Objednávateľ a zhotoviteľ sa dohodli, že termín ukončenia Diela a odovzdania riadne vykonaného Diela objednávateľovi je najneskôr **do 12 týždňov odo dňa písomného prevzatia Staveniska** zhotoviteľom.
3. O odovzdaní a prevzatí Diela zmluvné strany vyhotovia písomný Protokol v súlade s článkom IX tejto Zmluvy.
4. Zmluvne dohodnutý termín ukončenia Diela a odovzdania riadne vykonaného Diela objednávateľovi podľa ods. 2 tohto článku Zmluvy je možné predĺžiť iba z dôvodov podľa článku X, XI tejto Zmluvy, formou písomného Dodatku k Zmluve podpísaného štatutárnymi zástupcami oboch zmluvných strán.

**VII.**

**Cena Diela a platobné podmienky**

1. Cena za vykonanie a odovzdanie Diela je dohodnutá a stanovená na základe **cenovej ponuky zhotoviteľa ako uchádzača vo verejnom obstarávaní v Prílohe č. 1 k Zmluve ( ďalej iba „cena Diela“ )**. Cena Diela sa považuje za cenu maximálnu a platnú počas celej doby trvania Zmluvy. Cena Diela je stanovená podľa zákona NR SR č.18/1996 Z. z. o cenách v znení neskorších predpisov, Vyhlášky MF SR č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov za celé Dielo vrátane všetkých do úvahy prichádzajúcich nákladov na vyhotovenie Diela, vrátane ceny za práce zhotoviteľa, ktoré budú spočívať v nepodstatnej zmene Diela na základe pokynov za práce na Diele vyvolané nekvalitnou, neúplnou alebo chybnou činnosťou zhotoviteľa.

 Cena Diela predstavuje celkom sumu:

 Cena bez DPH Eur

 DPH 20 % Eur

 **Cena s DPH Eur**

 **(slovom: ......................Eur, ......./100 ) s DPH.**

2. Preddavky objednávateľ neposkytuje vôbec.

1. Zhotoviteľ vyhlasuje a potvrdzuje, že cenová ponuka ním predložená vo verejnom obstarávaní a teda cena Diela je úplná, maximálna a záväzná, že v cene Diela sú zhotoviteľom zahrnuté všetky náklady zhotoviteľa vynaložené pri vykonávaní Diela odo dňa prevzatia Staveniska až do doby odovzdania Diela ako celku objednávateľovi, vedľajšie náklady – napr. zariadenie staveniska, zriadenie uzávierok, územné a prevádzkové vplyvy, odvoz a likvidácia vzniknutého odpadu, asfaltová zálievka všetkých spojov, skúška a dokumentácia kvality materiálov a postupov zhotovovaného Diela, fotodokumentácia priebehu realizácie Diela a iné.
2. Zmluvné strany sa dohodli, že pre prípad vzniku sporu sa má za to, že zhotoviteľ získal všetky informácie a v ponúknutej pevnej cene Diela ich zohľadnil. Zhotoviteľ sa nemôže dovolávať zvýšenia ceny najmä z dôvodu, že mu neboli známe alebo poskytnuté všetky potrebné informácie a podklady.
3. Podkladom pre úhradu ceny Diela bude jedna faktúra **za stavebné práce a výkony podľa Prílohy č. 1 k Zmluve** vystavená zhotoviteľom až po riadnom vykonaní a prevzatí Diela objednávateľom.
4. Na účely fakturácie sa za deň riadneho vykonania a prevzatia Diela objednávateľom považuje deň podpísania Protokolu o odovzdaní a prevzatí Diela a deň podpísania Protokolu o odovzdaní a prevzatí Diela oprávnenou osobou objednávateľa.
5. Splatnosť faktúry je 30 dní od dňa doporučeného doručenia faktúr do podateľne objednávateľa.
6. Zmluvné strany vzájomne dohodli nasledovné podmienky fakturácie:
* faktúry musia byť vyhotovené v troch /3/ rovnopisoch,
* zhotoviteľ je oprávnený fakturovať iba skutočne vykonané práce na stavbe, pričom skutočne vykonané práce musia byť odsúhlasené stavebným dozorom objednávateľa **na súpise prác pre SO 101.2** minimálne v rozsahu „súhlasím, pečiatka objednávateľa a podpis stavebného dozora“,
* faktúra musí byť členená podľa čísla položiek, popisu prác, výmery mernej jednotky prác a to iba v rozsahu skutočne vykonaných prác, s uvedením jednotkovej ceny (za každú položku VV zvlášť ) podľa zhotoviteľom naceneného VV podľa **Prílohy č. 1 k Zmluve**, dokladovaná súpisom vykonaných prác, odsúhlaseným stavebným dozorom objednávateľa, pričom **súpis vykonaných prác** musí byť členený podľa čísla položiek, popisu prác, výmery mernej jednotky prác, s uvedením jednotkovej ceny (za každú položku VV zvlášť ),
* faktúra musí spĺňať všetky náležitosti daňového dokladu a musí byť vystavená na základe jednotkovej ceny naceneného VV podľa **Prílohy č. 1 k Zmluve** tak, aby bolo možné spoľahlivo vykonať a overiť jej vecnú a finančnú kontrolu.
1. Ak faktúra bude vystavená bez predloženia jednotlivých súpisov vykonaných prác alebo bez odsúhlasenia súpisov vykonaných prác objednávateľom alebo v sume nad rámec súpisov vykonaných prác alebo nad rámec skutočného rozsahu vykonaných prác alebo v rozdielnej výške súm jednotkových položiek za práce a dodávky ako uvedených v nacenenom VV podľa **Prílohy č. 1 k Zmluve** a to čo i len z nedbanlivosti alebo omylu zhotoviteľa, alebo ak faktúra nebude obsahovať všetky náležitosti v zmysle zákona č. 222/2004 Z. z. o dani z pridanej hodnoty v znení neskorších predpisov platí, že faktúra nie je spôsobilá na jej úhradu, objednávateľ nie je v omeškaní s úhradou ceny Diela a je oprávnený vrátiť faktúru zhotoviteľovi na doplnenie v lehote do 15 /pätnásť/ pracovných dní. Vrátením faktúry sa preruší splatnosť faktúry a nová 30-dňová lehota splatnosti začína plynúť od doručenia novej riadnej faktúry.
2. Zhotoviteľ je povinný -v prípade subdodávky- s predložením faktúry predložiť písomné potvrdenie, že má uhradené všetky svoje splatné záväzky voči svojim subdodávateľom a túto skutočnosť objednávateľovi na jeho žiadosť je zhotoviteľ povinný aj preukázať( daňovým dokladom, písomným potvrdením/vyhlásením subdodávateľa a.i. ), inak je objednávateľ oprávnený pozastaviť úhradu faktúry vystavenej zhotoviteľom, a to až do doby úhrady splatných záväzkov voči subdodávateľom zo strany zhotoviteľa. Pozastavenie platby zo strany objednávateľa v súlade s týmto bodom zmluvy sa nepovažuje za porušenie Zmluvy a objednávateľ sa nedostáva do omeškania.
3. Faktúra sa považuje za zaplatenú dňom pripísania úhrady na účet zhotoviteľa.
4. Zhotoviteľ je v prípade omeškania objednávateľa s úhradou faktúry, oprávnený účtovať objednávateľovi úroky omeškania vo výške uvedenej v § 369 ods. 2 Obchodného zákonníka.
5. Zmluvné strany sa dohodli, že v prípade porušenia povinnosti zhotoviteľa odovzdať riadne zhotovené Dielo včas ( v lehote podľa ods. 2 článku VI Zmluvy), má objednávateľ právo na zmluvnú pokutu dohodnutú vo výške 0,5% z ceny Diela bez DPH uvedenej v ods. 1 článku VII Zmluvy za každý aj začatý deň omeškania, splatnú v lehote do 7 kalendárnych dní odo dňa doručenia výzvy objednávateľa na zaplatenie zmluvnej pokuty spolu s faktúrou, na účet objednávateľa.
6. Zmluvné strany prehlasujú, že považujú dohodnutú výšku zmluvnej pokuty za primeranú vzhľadom na charakter a povahu zmluvnou pokutou zabezpečovanej povinnosti zhotoviteľa a cenu Diela.
7. Uplatnením alebo zaplatením zmluvnej pokuty nie je dotknuté právo objednávateľa na odstúpenie od Zmluvy, úrok z omeškania a na náhradu vzniknutej škody. Zaplatenie zmluvnej pokuty zhotoviteľom nezbavuje zhotoviteľa povinnosti odovzdať Dielo alebo jeho časť.
8. K zmene dohodnutej ceny môže dôjsť iba výnimočne, z dôvodov hodných osobitného zreteľa a nepredvídateľných v čase uzavretia Zmluvy, výlučne so súhlasom objednávateľa, formou písomného dodatku k Zmluve a len za podmienky, že uzatvorenie takéhoto dodatku nebude v rozpore so zákonom č. 343/2015 Z. z. o verejnom obstarávaní a o zmene a doplnení niektorých zákonov v platnom znení.

**VIII**

**Využitie subdodávateľov**

1. Zhotoviteľ predkladá v **Prílohe č. ...** k tejto Zmluve zoznam všetkých svojich subdodávateľov s uvedením  jeho identifikačných údajov, predmetu subdodávky a údajov o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Zhotoviteľ ku každému subdodávateľovi zároveň predkladá dôkaz o oprávnení na príslušné plnenie predmetu zákazky podľa § 32 ods. 1 písm. e) ZVO a dôkaz o zápise do registra partnerov verejného sektora, ak zákon pre takéhoto subdodávateľa tento zápis vyžaduje. Až do splnenia všetkých záväzkov vyplývajúcich z tejto Zmluvy je zhotoviteľ povinný oznámiť Objednávateľovi akúkoľvek zmenu údajov o subdodávateľovi.
2. Zhotoviteľ je oprávnený kedykoľvek počas trvania tejto Zmluvy vymeniť ktoréhokoľvek subdodávateľa, a to za predpokladu, že nový subdodávateľ disponuje oprávnením na príslušné plnenie zmluvy podľa § 32 ods. 1 písm. e) ZVO, ako aj spĺňa povinnosť zápisu do registra partnerov verejného sektora, ak zákon pre takéhoto subdodávateľa tento zápis vyžaduje. Najneskôr 7 dní pred prijatím subdodávky od nového subdodávateľa, alebo od uzavretia zmluvné vzťahu s novým subdodávateľom (podľa toho ktorá udalosť nastane skôr, je Zhotoviteľ povinný oznámiť Objednávateľovi (identifikačné) údaje o novom subdodávateľovi a o osobe oprávnenej konať za nového subdodávateľa v rozsahu meno a priezvisko, adresa pobytu, dátum narodenia a zároveň predložiť zhotoviteľovi doklad preukazujúci, že nový subdodávateľ spĺňa podmienku účasti osobného postavenia podľa § 32 ods. 1 písm. e) ZVO pre daný predmet subdodávky. Až do splnenia všetkých záväzkov vyplývajúcich z tejto Zmluvy je zhotoviteľ povinný oznámiť Objednávateľovi akúkoľvek zmenu údajov o novom subdodávateľovi.
3. Povinnosti uvedené v ods. 1 a 2 tohto článku Zmluvy nie je Zhotoviteľ povinný plniť v prípade subdodávateľov, ktorí mu dodávajú tovary.
4. Zmluvné strany sa dohodli za účelom zabezpečenia všetkých povinností zhotoviteľa podľa článku VIII Zmluvy na zmluvnej pokute tak, že v prípade porušenia ktorejkoľvek z povinností týkajúcej sa subdodávateľov alebo ich zmeny zo strany zhotoviteľa má Objednávateľ nárok na zmluvnú pokutu vo výške 5% z ceny Diela, za každé porušenie ktorejkoľvek z vyššie uvedených povinností tohto článku Zmluvy zhotoviteľom , a to aj opakovane.
5. Zmluvné strany prehlasujú, že považujú dohodnutú výšku zmluvnej pokuty za primeranú vzhľadom na charakter a povahu zmluvnou pokutou zabezpečovaných povinností zhotoviteľa a cenu Diela.
6. Uplatnením alebo zaplatením zmluvnej pokuty nie je dotknuté právo objednávateľa na odstúpenie od Zmluvy, úrok z omeškania a na náhradu vzniknutej škody. Zaplatenie zmluvnej pokuty zhotoviteľom nezbavuje zhotoviteľa povinností podľa tohto článku VIII Zmluvy.

**IX**

**Odovzdanie a prevzatie Diela:**

1. Zhotoviteľ sa zaväzuje, že riadne zhotovené ( vykonané ) Dielo v rozsahu podľa článku III. ods. 1 Zmluvy odovzdá objednávateľovi najneskôr v lehote podľa článku VI ods. 2 Zmluvy v mieste zhotovovania Diela.
2. Objednávateľ prevezme Dielo za splnenia § 555 ods. 2 Obch. zák., ak Dielo zodpovedá vlastnostiam vymieneným objednávateľom v Zmluve, kvantitatívnym a kvalitatívnym požiadavkam kladeným na Dielo v Zmluve a tieto vlastnosti a požiadavky sú preukázané vykonaním dohodnutých skúšok Dokumentáciou kvality - kvality materiálov a stavebných prác, pričom ide najmä o nasledovnú dokumentáciu a skúšky:
* vážne lístky asfaltových zmesí, betónov s uvedením výrobne, množstva, označenia zmesi, dátumu a názvu stavby, ktoré predkladá zhotoviteľ priebežne počas stavebných prác,
* certifikáty, vyhlásenia o zhode vlastností a atesty zabudovaných materiálov, (originál, resp. úradne osvedčená kópia),
* listy odpadov, doklad o uložení na skládku
1. Počet, druh a rozsah skúšok bude uvedený v kontrolnom a skúšobnom pláne stavby KSPS.
2. Výsledky skúšok vykonaných na hotovej úprave budú odsúhlasené stavebným dozorom.
3. Ak zhotoviteľ zabuduje stavebné materiály, výrobky bez ich odsúhlasenia objednávateľom a ak sa dodatočne preukáže, že vlastnosti zabudovaných materiálov, výrobkov a z toho dôvodu kvalita konštrukcie nezodpovedá požadovaným technickým špecifikáciám a normácm, je zhotoviteľ povinný na svoje náklady, podľa pokynu objednávateľa, vykonať opatrenia na nápravu ( napr. nahradiť tieto vyhovujúcimi materiálmi, výrobkami a pod. ) v zmysle čl. XVI. ods. 5 tejto zmluvy.
4. O odovzdaní Diela sa spíše Protokol o odovzdaní a prevzatí Diela ( verejnej práce ), ktorú podpíšu osoby oprávnené konať vo veciach technických za každú zo zmluvných strán. Za deň vykonania Diela sa považuje deň uvedený v Protokole ako deň podpisu objednávateľa - osoby oprávnenej za objednávateľa rokovať vo veciach technických.
5. Nevyhnutnou súčasťou Protokolu ( vo forme Príloh ) sú nasledovné doklady dodané zhotoviteľom:
* dve kópie stavebného denníka,
* **súpis zmien oproti dokumentácii pre realizáciu stavby (DRS), vrátane ich zdôvodnenia, ak zmeny existujú,**
* finančné odúčtovanie stavby k termínu preberacieho konania,
* dokumentáciu kvality Diela vrátane kvality všetkých zabudovaných stavebných materiálov a zmesí )
* doklady o uložení prebytočného materiálu zo staveniska na oficiálnu skládku,
* fotodokumentácia priebehu zhotovovania Diela,
* jedno vyhotovenie dokumentácie skutočnej realizácie stavby „**DSRS“ so zakreslenými farebnými zmenami oproti Dokumentácii pre stavebné povolenie a geodetickým zameraním inžinierskych sietí v súradnicovom systéme; aj v digitálnom formáte-CD. DSRS musí byť vypracovaná v súlade s prílohou č. 13 technického predpisu MDPT SR TP 03/2006 vrátane komplexného vyhotovenia geodetickej dokumentácie, Dokumentáciu musí zhotoviteľ predložiť objednávateľovi min. 7 dní pred termínom odovzdania diela objednávateľovi na odsúhlasenie,**
* mostný zošit a výkon hlavnej prehliadky mosta pred jeho spustením do dopravy v jednom vyhotovení,
* Porealizačné zameranie stavby v jednom vyhotovení, aj v digitálnom formáte CD
1. Absencia niektorého z dokladov podľa ods. 7 tohto článku Zmluvy je dôvodom pre nezačatie preberacieho konania.
2. Povinnými obsahovými náležitosťami Protokolu je:
* údaje o zhotoviteľovi a objednávateľovi,
* názov zákazky, číslo Zmluvy,
* označenie Diela, ktoré sa odovzdáva a preberá ( konkrétne vybraté úseky ciest ),
* dátum začatia stavebných prác podľa Zmluvy, skutočný dátum začatia stavebných prác,
* dátum ukončenia stavebných prác podľa Zmluvy, skutočný dátum ukončenia stavebných prác,
* skutočný rozsah vykonaných stavebných prác, odsúhlasený stavebným dozorom objednávateľa,
* označenie stavbyvedúceho, stavebného dozoru, technického dozoru objednávateľa,
* jednotková cena za príslušnú časť Diela podľa Zmluvy a jednotková cena podľa skutočného rozsahu stavebných prác odsúhlasených stavebným dozorom objednávateľa,
* prehlásenie objednávateľa, či príslušnú časť Diela preberá alebo nepreberá,
* prípadne zoznam chýb a nedorobkov.
1. Ak Dielo vykazuje drobné chyby alebo nedorobky, ktoré nebránia jeho riadnemu užívaniu, objednávateľ má právo rozhodnúť, či Dielo ( príslušnú časť Diela ) prevezme s drobnými chybami alebo nedorobkami alebo ho neprevezme. Ak Dielo prevezme v Protokole určí lehotu na odstránenie drobných chýb alebo nedorobkov. O tom, či má Dielo vady alebo nedorobky a aký majú vplyv na užívanie Diela, rozhoduje objednávateľ.
2. Ak objednávateľ odmieta Dielo prevziať, je povinný uviesť dôvody.
3. Riadnym odovzdaním Diela tzn. okamihom podpisu oprávnenej osoby konajúcej za objednávateľa na Protokole prechádza na objednávateľa nebezpečenstvo vzniku škody na Diele. Za poškodenie alebo zničenie Diela alebo jeho časti zodpovedá zhotoviteľ až do času riadneho odovzdania Diela objednávateľovi. Zhotoviteľ zodpovedá za škodu spôsobenú prevádzkovou činnosťou zhotoviteľa počas zhotovovania Diela na majetku objednávateľa a tretích osôb, ako aj za škodu na zdraví a živote osôb na Stavenisku.
4. Vlastníkom zhotovovaného Diela je od počiatku objednávateľ. Vlastnícke právo k jednotlivým materiálom, komponentom, výrobkom a iným častiam Diela použitým zhotoviteľom nadobúda objednávateľ okamihom ich zabudovania do Diela.

**X**

**Zmena záväzkov zmluvných strán**

1. Zmluvné strany sa zaväzujú, že pristúpia na zmenu záväz­ku/ov v prípadoch, ak sa po uzavretí Zmluvy zmenia východiskové podklady rozhodujúce pre uzatvorenie Zmluvy, alebo vzniknú nové požiadavky objednávateľa alebo zhotoviteľa ( najmä „Naviac práce“ ) alebo nastanú iné skutočnosti nezávislé od vôle zmluvných strán, ktoré si objektívne vyžadujú zmenu práv a povinností dohodnutých v tejto Zmluve za účelom naplnenia účelu Zmluvy. K takejto zmene môže dôjsť iba na základe písomného dodatku k Zmluve a iba pokiaľ jeho uzatvorenie nebude v rozpore so zákonom č. 343/2015 Z. z. o verejnom obstarávaní a o zmene a doplnení niektorých zákonov v platnom znení.
2. Naviac práce predstavujú práce nad rámec dojednaný v Zmluve, pričom pre vylúčenie pochybností sa má za to, že Naviac práce sú výlučne práce neobsiahnuté v nacenenom Výkaze výmer/Výkazoch výmer.
3. Vykonané naviac práce pôvodne nezahrnuté v Rozpočte/VV musia byť fakturované osobitne po ich predchádzajúcom vecnom, cenovom a termínovom odsúhlasení zmluvnými stranami. Skutočnosť, že sa objednávateľ a zhotoviteľ nemôžu dohodnúť na cene dodatočných prác a dodávok materiálov, neoprávňuje zhotoviteľa spomaliť, alebo odoprieť žiadané výkony. Zmeny a doplnky zmluvy, resp. nové a zmenené položky, je potrebné vo faktúre uviesť samostatne a oddelene. Zhotoviteľ je povinný pri oceňovaní Objednávateľom uznaných/nariadených naviac prác použiť rovnakú metodiku a jednotkové ceny tak, ako ich použil pri spracovaní svojej ponuky a Rozpočtu/VV v jednotlivých Prílohách tejto Zmluvy.
4. Medzi zmluvnými stranami je dohodnutá tzv. ,,domnienka doručenia“, t. j. každá odoslaná písomnosť sa považuje za doručenú momentom odmietnutia jej prijatia adresátom, alebo uplynutím tretieho dňa od uloženia písomnosti na pošte.
5. Akékoľvek oznámenia či komunikácia podľa tejto zmluvy môžu byť doručené v písomnej forme osobne, kuriérom, doporučenou poštou, emailom s potvrdením prijatia emailu alebo faxom na adresy zmluvných strán uvedené v záhlaví tejto Zmluvy alebo do rúk príslušného zástupcu pre veci technické alebo sms správou doručenou zástupcovi pre veci technické .
6. Kontaktné údaje osôb a okruh osôb oprávnených konať za zmluvnú stranu môžu byť zmenené jednostranným písomným oznámením zmluvnej strany, riadne doručeným príslušnou zmluvnou stranou druhej zmluvnej strane v súlade s týmto ustanovením zmluvy bez toho, aby zmluvné strany uzatvorili dodatok k zmluve. Oznámenie bude tvoriť prílohu zmluvy.
7. Odosielateľ akejkoľvek písomnej správy môže požadovať písomné potvrdenie príjemcu.

**XI**

**Prerušenie prác**

1. Zhotoviteľ je povinný cestou SD upozorniť objednávateľa na skutočnosti, ktoré môžu mať za následok prerušenie prác.
2. Zhotoviteľ je povinný prerušiť práce vždy, ak pokračovanie v prácach by spôsobilo v ďalšom období škodu alebo by bola ohrozená bezpečnosť pri práci, alebo by vznikla ťažko odstrániteľná ujma na majetku, ujma na živote alebo zdraví osôb alebo by bol ohrozený verejný záujem ( najmä nepriaznivé poveternostné podmienky pre pokračovanie v stavebných prácach ).
3. Zhotoviteľ je povinný bez zbytočného odkladu písomne Objednávateľa upozorniť na všetky **nedostatky**, **nesprávnosti alebo chyby** najmä projektovej dokumentácie, inej dokumentácie predloženej mu objednávateľom, ktoré počas vykonávania Diela výjdu najavo. Objednávateľ prostredníctvom stavebného denníka je následne povinný bez zbytočného odkladu, najneskôr do 5 dní od upozornenia
* prerušiť práce
* určiť lehotu na odstránenie takýchto **nedostatkov**, **nesprávností alebo chýb,**
* určiť ďalší postup do doby odstránenia **nedostatkov, nesprávností alebo chýb** projektovej dokumentácie alebo inej dokumentácie a prípadne
* predĺžiť zhotoviteľovi lehotu na odovzdanie Diela o čas, o ktorý sa kvôli prekážkam podľa tohto odseku článku XI Zmluvy objektívne nemohlo pokračovať vo vykonávaní Diela, ak sa v jeho vykonávaní nepokračovalo.
1. Zhotoviteľ je povinný bez zbytočného odkladu informovať Objednávateľa o vzniku akejkoľvek udalosti, ktorá bráni alebo sťažuje včasnú alebo riadnu realizáciu Diela alebo môže spôsobiť omeškanie Zhotoviteľa s plnením termínov uvedených v Harmonograme alebo článku VI Zmluvy.

**XII**

**Zodpovednosť zhotoviteľa, Zmluvné pokuty, Záruka a záručná doba**

1. Zhotoviteľ je povinný postupovať pri zhotovovaní Diela a jeho jednotlivých častí s odbornou starostlivosťou, za striktného dodržiavania všetkých pre realizáciu Diela do úvahy prichádzajúcich všeobecne záväzných právnych predpisov SR a EÚ, iných podzákonných predpisov, normatívnych správnych aktov, individuálnych správnych aktov, technických noriem, podmienok dohodnutých v Zmluve a jej Prílohách a požiadaviek objednávateľa lege artis.
2. Zmluvné strany sa dohodli, že v prípade porušenia akejkoľvek povinnosti zhotoviteľa podľa článku I, článku III, článku IV ods. 6, ods. 7, ods. 9, článku V ods. 2, ods. 3, článku VI, článku XIII ods. 7 Zmluvy alebo ak sa počas realizácie Diela preukáže, že stavebné práce podľa výkazov výmer, čo do kvantitatívnych alebo kvalitatívnych požiadaviek Diela nezodpovedajú množstvu alebo kvalite vymienenej objednávateľom v Zmluve alebo Dielo nie je zhotovované podľa Harmonogramu prác predloženého zhotoviteľom, je zhotoviteľ povinný zaplatiť zmluvnú pokutu v dohodnutej výške 0,5 % z celkovej ceny Diela bez DPH za každé jednotlivé porušenie povinnosti zvlášť a to aj opakovane.Zmluvné strany prehlasujú, že považujú dohodnutú výšku zmluvnej pokuty za primeranú vzhľadom na charakter a povahu zmluvnou pokutou zabezpečovanej povinnosti zhotoviteľa a cenu Diela.
3. Zmluvné strany sa dohodli, že v prípade porušenia povinnosti zhotoviteľa odstrániť riadne a včas vady a/alebo nedorobky, ktoré sú uvedené v odovzdávajúcom Protokole alebo v prípade porušenia povinnosti zhotoviteľa riadne a včas odstrániť vady a oznámené -uplatnené objednávateľom v záručnej dobe, je zhotoviteľ povinný zaplatiť objednávateľovi zmluvnú pokutu vo výške 0,5% z ceny Diela bez DPH za každý začatý deň omeškania za každú takto reklamovanú vadu Diela zvlášť. Uplatnením alebo zaplatením zmluvnej pokuty nie je dotknuté právo objednávateľa na náhradu škody. Zaplatenie zmluvnej pokuty zhotoviteľom nezbavuje zhotoviteľa povinnosti odstrániť vady Diela ak v tejto Zmluve nie je dohodnuté inak.
4. Zhotoviteľ zodpovedá za to, že Dielo ( každá jeho časť ) je zhotovené v kvalite podľa požiadaviek ods. 1 tohto článku XII Zmluvy a že tieto bude mať i počas plynutia záručnej doby.
5. Zhotoviteľ zodpovedá za vady, ktoré má Dielo alebo ktorákoľvek jeho časť v čase jeho riadneho odovzdania a prevzatia objednávateľom a za vady, ktoré sa vyskytnú v záručnej dobe.
6. Záručná doba je **60** **kalendárnych m e s i a c o v** začína plynúť odo dňa riadneho odovzdania a prevzatia Diela objednávateľom (dňom podpisu oprávneného zástupcu objednávateľa na protokole o odovzdaní a prevzatí Diela). Záruka v rámci plynutia záručnej doby sa vzťahuje na všetky vlastnosti Diela. Záručná doba neplynie po dobu, po ktorú objednávateľ nemôže Dielo alebo jeho časť užívať pre jeho vady alebo nedorobky, za ktoré zodpovedá zhotoviteľ. V prípade, že pri odstraňovaní vád alebo nedorobkov došlo k výmene jednotlivých častí Diela za nové, pre nové časti Diela začína plynúť nová dohodnutá Záručná doba okamihom ich prevzatia objednávateľom.
7. Zhotoviteľ je povinný počas plynutia Záručnej doby na svoje nebezpečenstvo, náklady a zodpovednosť v primeranej lehote určenej objednávateľom odstrániť zistené vady, za ktoré nesie zodpovednosť v súlade s ustanoveniami Zmluvy a relevantnými ustanoveniami Obchodného zákonníka v platnom znení. Ak zhotoviteľ vadu neodstráni, nedokončí nedorobok počas doby určenej objednávateľom, Objednávateľ je o.i. oprávnený zadať odstránenie vady alebo vykonanie nedorobku tretej osobe na náklady zhotoviteľa. Náklady súvisiace s odstránením vady/nedorobku budú vyúčtované zhotoviteľovi, ktorý ich uhradí do 10 dní odo dňa doručenia faktúry.
8. Zhotoviteľ zodpovedá za škodu na Diele spôsobenú vlastným konaním počas svojich pracovných postupov, ako aj za škodu spôsobenú tými, ktorých použil na realizáciu Diela a  za škody s tým súvisiace. Pokiaľ zhotoviteľ použije na vykonanie Diela alebo jeho časti tretie osoby bez súhlasu objednávateľa, v plnej miere zodpovedá za ich činnosť, akoby túto vykonával sám.
9. Dielo má vady, ak Dielo alebo jeho ktorákoľvek časť, nezodpovedá **r**ozsahu alebo kvalite vymedzenej v tejto Zmluve, právnym predpisom alebo technickým požiadavkám, technickým normám alebo je zhotovené postupom zhotoviteľa, ktorý nezodpovedá požiadavkám na Dielo alebo jeho časť kladeným.
10. Objednávateľ je oprávnený neprevziať Dielo alebo jeho časť, ktoré nie je vykonané riadne alebo odovzdané včas podľa podmienok určených v Zmluve. V takom prípade objednávateľ nie je v omeškaní s povinnosťou prevziať Dielo.
11. Uplatnenie vád a nedorobkov v záručnej dobe musí byť podané písomne bez zbytočného odkladu potom, čo vady a nedorobky objednávateľ zistil, najneskôr v lehote 3 dní odo dňa zistenia vád a nedorobkov.
12. Zmluvné strany prehlasujú, že považujú dohodnutú výšku zmluvnej pokuty v ods. 3 tohto článku Zmluvy za primeranú vzhľadom na charakter a povahu zmluvnou pokutou zabezpečovanej povinnosti zhotoviteľa a cenu Diela.
13. Zhotoviteľ nezodpovedá za vady, ktoré boli spôsobené použitím podkladov prevzatých alebo pokynov od objednávateľa a:

a/ ak zhotoviteľ ani pri vynaložení všetkej odbornej starostlivosti a úsilia nemohol zistiť ich nevhodnosť alebo

b/ ak na ich nevhodnosť preukázateľne písomne objednávateľa upozornil a objednávateľ na ich použití napriek tomu trval.

1. Ostatné nároky zo zodpovednosti zhotoviteľa za akosť, množstvo a kvalitu Diela sa uplatnia v zmysle platných ustanovení o náhrade škody podľa Obchodného zákonníka, ak nie je dohodnuté inak.
2. Uplatnením nárokov z vád Diela nie sú dotknuté nároky objednávateľa na náhradu škody alebo na odstúpenie od Zmluvy.
3. V prípade, že objednávateľovi bude spôsobená alebo vznikne škoda v dôsledku porušenia povinnosti zhotoviteľom, alebo bude objednávateľovi uložená akákoľvek sankcia z titulu porušenia všeobecne záväzných právnych predpisov zhotoviteľom alebo z titulu porušenia povinnosti zhotoviteľom je zhotoviteľ povinný takto vzniknutú škodu, sankciu uhradiť objednávateľovi v plnom rozsahu. Zmluvné strany sa dohodli na uzatvorení Sľubu odškodnenia a Sľubom odškodnenia sa sľubujúci zaväzuje, že nahradí príjemcovi sľubu všetku škodu bez ohľadu na to, či vznikne počas trvania Zmluvy alebo po skončení jej platnosti a účinnosti, ktorá mu vznikne v dôsledku toho, že v súlade so zmluvou sľubujúci zhotoví pre príjemcu sľubu dielo v súlade so zmluvou a tretie subjekty z dôvodu uloženia sankcie si voči príjemcovi sľubu budú uplatňovať akékoľvek nároky z titulu porušenia zmlúv alebo všeobecne záväzných právnych predpisov v súlade so zmluvou; pre účely tejto zmluvy sa pod pojmom nároky rozumie najmä penále, pokuty, náhrada škody, ktorá bola spôsobená a.i.

**XIII**

**Zánik zmluvy**

1. Objednávateľ je oprávnený odstúpiť od zmluvy z dôvodov podľa § 344 a nasl. Obchodného zákonníka, z dôvodov podľa ustanovení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (§ 19) alebo z dôvodov ustanovených v tejto Zmluve.
2. Zmluva sa uzatvára na dobu splnenia všetkých záväzkov zmluvných strán vyplývajúcich z tejto Zmluvy. Po uvedenú dobu je pre plnenie tejto Zmluvy zachovaná záväzná viazanosť ponuky zhotoviteľa.
3. Zmluva zaniká:
4. riadnym splnením všetkých práv a povinnosti zmluvných strán, odovzdaním zrealizovaného Diela podľa týchto zmluvných podmienok v požadovanom rozsahu, kvalite a stanovených lehotách
5. odstúpením od zmluvy pre podstatné porušenie zmluvných podmienok, ktoré ako podstatné porušenie označil v zmluve objednávateľ. V prípade podstatného porušenia zmluvných podmienok môže objednávateľ od zmluvy odstúpiť bez určenia dodatočnej primeranej lehoty na nápravu. Ak ide o nepodstatné porušenie zmluvy, objednávateľ môže odstúpiť od zmluvy len v prípade, ak je určená dodatočná lehota na splnenie povinnosti/záväzku a zhotoviteľ svoju povinnosť/záväzok v tejto lehote nesplní,
6. na základe písomnej dohody zmluvných strán, pre ukončenie Zmluvy dohodou zmluvných strán sa vyžaduje:
* vyhotovenie Dohody o ukončení zmluvy v listinnej forme
* dohoda o podstatných náležitostiach súvisiacich s ukončením Zmluvy najmä vysporiadanie záväzkov zmluvných strán a termín ukončenia Zmluvy.
1. Odstúpením od zmluvy zanikajú všetky práva a povinnosti strán zo zmluvy okrem práv na náhradu spôsobenej škody a ušlého zisku, práv na dovtedy uplatnené resp. zákonné sankcie, práv a povinností vyplývajúcich z ustanovení tejto zmluvy a všeobecne záväzných právnych predpisov o poskytovaní záruky a zodpovednosti za vady za časť Diela, ktorá bola do odstúpenia zrealizovaná, a iných práv a povinností, ktoré podľa dohody strán alebo podľa ich povahy majú trvať aj po zániku zmluvy odstúpením.
2. Odstúpením od zmluvy zmluva zaniká okrem práv a povinností podľa predchádzajúceho odseku tohto článku Zmluvy, a to v momente keď prejav vôle oprávnenej zmluvnej strany odstúpiť od zmluvy je doručený druhej zmluvnej strane; po tejto dobe nemožno účinky odstúpenia od zmluvy odvolať alebo meniť bez súhlasu druhej strany. V prípade pochybnosti sa má za to, že odstúpenie od zmluvy je účinné na tretí deň po odoslaní oznámenia o odstúpení od zmluvy.
3. V prípade odstúpenia od zmluvy z dôvodu porušenia povinnosti zhotoviteľa má objednávateľ nárok na náhradu škody spôsobenú najmä omeškaním realizácie diela oproti termínu ukončenia realizácie diela uvedeného v tejto zmluve a na náhradu nákladov, oprávnených výdavkov a strát vzniknutých z dôvodov odstúpenia od Zmluvy.
4. Po uzavretí Zmluvy je objednávateľ, pokiaľ v Zmluve nie je výslovne uvedené niečo iné, oprávnený od Zmluvy odstúpiť titulom jej podstatného porušenia najmä v prípade, ak:
	1. zhotoviteľ bez riadneho dôvodu odmietne prevziať stavenisko,
	2. zhotoviteľ nezačne stavebné práce v lehote uvedenej v čl. VI. ods. 1 tejto zmluvy
	3. zhotoviteľ včas nesplní akúkoľvek povinnosť určenú súťažnými podmienkami alebo požiadavkami bez preukázania splnenia ktorej nie je možné začať zhotovovať Dielo,
	4. zhotoviteľ z dôvodov spočívajúcich na jeho strane je v omeškaní s plnením ktoréhokoľvek postupového termínu realizácie Diela uvedeného v Harmonograme postupu prác o viac ako 7 kalendárnych dní,
	5. zhotoviteľ je z dôvodov spočívajúcich na jeho strane v omeškaní s plnením akéhokoľvek iného čiastkového termínu realizácie prác, ktorý si zmluvné strany dohodnú (napr. zápisom v stavebnom denníku), a napriek výzve objednávateľa (uvedenej napr. v stavebnom denníku) nezrealizuje príslušné práce v primeranej náhradnej lehote určenej objednávateľom (napr. v stavebnom denníku),
	6. zhotoviteľ je v omeškaní s riadnym vykonaním Diela o viac ako 10 kalendárnych dní,
	7. zhotoviteľ preukázateľne nevykonáva Dielo s odbornou starostlivosťou, alebo s podmienkami Zmluvy alebo vykonáva Dielo v rozpore s pokynom objednávateľa a napriek písomnej výzve objednávateľa nedôjde k náprave v určenej lehote,
	8. zhotoviteľ aj napriek písomnému upozorneniu objednávateľa, resp. oprávnenej osoby objednávateľa (zápis v stavebnom denníku na vadné plnenie zhotoviteľa) pokračuje vo vadnom plnení; alebo
	9. zhotoviteľ opakovane nesplní alebo poruší zákonné alebo zmluvné povinnosti pri vedení stavebného denníka (opakovaným nesplnením/porušením sa rozumie nesplnenie/porušenie minimálne dvakrát)
	10. voči zhotoviteľovi bol vyhlásený konkurz, návrh na začatie konkurzného konania bol zamietnutý z dôvodu nedostatku majetku, ak bolo začaté reštrukturalizačné konanie, alebo voči zhotoviteľovi bol podaný návrh alebo sa vedie exekučné konanie alebo ak zhotoviteľ vstúpil do likvidácie; zhotoviteľ je povinný ihneď informovať objednávateľa o skutočnostiach podľa písm. j/ ods. 7 tohto článku, inak má zhotoviteľ právo na zmluvnú pokutu vo výške podľa článku XII ods. 2 Zmluvy alebo
	11. ak ktorékoľvek vyhlásenie/prehlásenie zhotoviteľa uvedené v tejto Zmluve je nepravdivé ku dňu uzatvorenia Zmluvy alebo sa takým stane počas realizácie Diela,
	12. objednávateľom oznámená vada je neodstrániteľná.
5. Zhotoviteľ je oprávnený odstúpiť od Zmluvy v prípade, ak objednávateľ podstatným spôsobom poruší Zmluvu. Podstatným porušením tejto Zmluvy zo strany objednávateľa je omeškanie objednávateľa so zaplatením ceny Diela o viac ako 30 dní, pričom Dielo objednávateľ prevzal podľa podmienok v tejto Zmluve, alebo neposkytnutie súčinnosti objednávateľa podľa podmienok v Zmluve.
6. V prípade odstúpenia od zmluvy sa na určenie ceny dovtedy vykonaných prác, výkonov a použitých materiálov použijú primerane ustanovenia tejto zmluvy o cene Diela s prihliadnutím na prípadné nároky z vád Diela, nezaplatené sankcie a iné pohľadávky vzniknuté zo Zmluvy. Ak dôjde k odstúpeniu od zmluvy pre porušenie povinností Zhotoviteľom, má Objednávateľ nárok na náhradu nákladov, ktoré mu vznikli s obstaraním nového Zhotoviteľa, ktorý Dielo zrealizuje. V záujme zabezpečenia pokračovania prác na predmete Zmluvy je zhotoviteľ povinný na žiadosť Objednávateľa previesť bez zbytočného odkladu na Objednávateľa vlastnícke alebo iné právo k dodaným hmotám, materiálom, výrobkom a stavebným dielcom, a to za obvyklú cenu primeranú opotrebeniu a stavu týchto vecí.

**XIV**

 **Záverečné ustanovenia**

1. Zoznam osôb, ktorých zdroje a kapacity boli Zhotoviteľom použité v zmysle § 34 ods. 3 ZVO na preukázanie splnenia podmienok účasti:

1........................

2.. .....................

3. ......................*(uvedie uchádzač podľa potreby)*

1. Osoby uvedené v ods. 1. tohto čl. Zmluvy zodpovedajú za plnenie tejto Zmluvy spoločne a nerozdielne spolu so Zhotoviteľom v zmysle ust. § 511 ods.1 Občianskeho zákonníka ( zákon č. 40/1964 Zb. v znení neskorších predpisov). Ak dlh voči Objednávateľovi splní Zhotoviteľ alebo jedna z osôb uvedených v ods. 1 tohto čl. Zmluvy, povinnosť ostatných zanikne. Veľkosti podielov na dlhu u jednotlivých dlžníkov nie sú predmetom tejto Zmluvy. Osoby uvedené v v ods. 1 tohto čl. Zmluvy svoj spoločný záväzok so Zhotoviteľom potvrdzujú podpisom tejto Zmluvy.
2. Pri riešení otázok výslovne neupravených touto Zmluvou sa zmluvné strany budú riadiť príslušnými ustanoveniami zákona č. 513/1991 Zb. Obchodného zákonníka v znení neskorších predpisov a ustanoveniami ostatných všeobecne záväzných právnych predpisov platných na území Slovenskej republiky.
3. Túto Zmluvu možno meniť a dopĺňať len očíslovanými písomnými dodatkami podpísanými oprávnenými zástupcami zmluvných strán. Zmluvu je možné zrušiť písomnou Dohodou zmluvných strán alebo odstúpením od zmluvy.
4. Zhotoviteľ sa zaväzuje, že počas zhotovovania Diela budú dostupné pre objednávateľa na jeho požiadanie všetky dokumenty a podklady potrebné na zhotovenie Diela.
5. Táto zmluva má **24 strán** a je vyhotovená v štyroch rovnopisoch, pre objednávateľa v dvoch vyhotoveniach (rovnopisoch), pre zhotoviteľa v dvoch vyhotoveniach (rovnopisoch).
6. Zmluvné strany prehlasujú, že budú spolupracovať tak, aby bol predmet zmluvy splnený v najlepšej možnej miere. Za týmto účelom sa budú zmluvné strany bez omeškania vzájomne informovať o všetkých okolnostiach, ktoré by bránili riadnemu splneniu predmetu zmluvy. Objednávateľ je povinný uchovávať dokumentáciu, doklady a dokumenty súvisiace so zadávaním zákazky a s odovzdaním a prevzatím Diela v lehotách podľa platných predpisov. Zhotoviteľ je povinný uchovávať účtovné doklady a inú súvisiacu dokumentáciu, doklady a dokumenty súvisiace s plnením predmetu tejto zmluvy 10 rokov od ich úhrady.
7. Pokiaľ zhotoviteľ preukazuje splnenie podmienok účasti vo verejnom obstarávaní podľa Zákona o verejnom obstarávaní treťou osobou ( a to najmä v nadväznosti na § 33 ods. 2 a § 34 ods. 3 Zákona o verejnom obstarávaní), je povinný plnenie, resp. jej príslušnú časť touto treťou osobou aj realizovať.
8. Zmluvné strany sa dohodli, že vylučujú aplikáciu ust. § 374 Obchodného zákonníka.
9. Zhotoviteľ vyhlasuje, že súhlasí s podmienkami verejného obstarávania určenými objednávateľom. Zhotoviteľ nie je oprávnený požadovať od objednávateľa úhradu nákladov súvisiacich s prípravou účasti vo verejnom obstarávaní alebo súvisiacich s prípravou na realizáciu zákazky. Zhotoviteľ prehlasuje a potvrdzuje, že všetky zmeny, nedostatky alebo odchýlky v zadaní a podkladoch objednávateľa poskytnutých zhotoviteľovi zhotoviteľ namietal alebo oznámil objednávateľovi pred podaním svojej ponuky.
10. Objednávateľ si vyhradzuje právo vyhlasovať alebo nadobúdať tovary, služby alebo práce prostredníctvom už existujúcich, prebiehajúcich alebo novo vyhlásených verejných obstarávaní s rovnakým alebo podobným predmetom zákazky počas platnosti tejto zmluvy.
11. Každá zo zmluvných strán sa týmto výslovne zaväzuje, že neprevedie nijaké práva a povinnosti (záväzky) vyplývajúce zo tejto Zmluvy, resp. jej časti na iný subjekt bez predchádzajúceho písomného súhlasu druhej zmluvnej strany. V prípade porušenia tejto povinnosti jednou zo zmluvných strán bude zmluva o prevode (postúpení) zmluvných záväzkov neplatná a zároveň druhá zmluvná strana bude oprávnená od tejto zmluvy odstúpiť a to s účinnosťou odstúpenia ku dňu, keď bolo písomné oznámenie o odstúpení od tejto zmluvy doručené druhej zmluvnej strane.
12. Táto zmluva nadobúda platnosť dňom jej podpisu oprávnenými zástupcami zmluvných strán a účinnosť dňom nasledujúcim po dni jej zverejnenia na webovom sídle objednávateľa v zmysle § 47a zákona č. 40/1964 Zb. Občianskeho zákonníka v platnom znení a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
13. Akékoľvek ustanovenie tejto Zmluvy, ktoré je alebo sa stane neplatným, nezákonným, neúčinným alebo nevynútiteľným podľa platného práva, nemá a ani v budúcnosti to nebude mať za následok neplatnosť, neúčinnosť alebo nevynútiteľnosť ostatných ustanovení Zmluvy. Zmluvné strany sú povinné v dobrej viere, rešpektujúc zásady poctivého obchodného styku rokovať tak, aby bolo neplatné, neúčinné alebo nevynútiteľné ustanovenie Zmluvy písomne nahradené iným ustanovením, ktorého vecný obsah bude zhodný alebo čo možno najviac podobný ustanoveniu, ktoré je nahradzované, pričom účel a zmysel Zmluvy musí byť zachovaný. Do doby, pokiaľ takáto Dohoda nebude uzavretá, rovnako v prípade, ak k nej vôbec nedôjde, použijú sa na nahradenie neplatného, neúčinného alebo nevynútiteľného ustanovenia iné ustanovenia Zmluvy a ak také ustanovenia nie sú, použijú sa ustanovenia slovenských právnych predpisov a inštitútov, ktoré sú upravené slovenským právnym poriadkom, pričom sa použijú také ustanovenia, ktoré zodpovedajú kritériám predchádzajúcej vety.
14. Zmluvné strany vyhlasujú, že sú si vedomé všetkých následkov vyplývajúcich z tejto Zmluvy, že ich zmluvná voľnosť nie je ničím obmedzená a že im nie sú známe okolnosti, ktoré by im bránili platne uzavrieť túto Zmluvu. V prípade, že taká okolnosť existuje zodpovedajú za škodu, ktorá vznikne druhej zmluvnej strane na základe tohto vyhlásenia.
15. V prípade, ak bude podľa tejto Zmluvy potrebné doručovať inej zmluvnej strane akúkoľvek písomnosť, doručuje sa táto písomnosť na adresu zmluvnej strany uvedenú v záhlaví tejto zmluvy, dokiaľ nie je zmena adresy písomne oznámená zmluvnej strane, ktorá písomnosť doručuje. V prípade, ak sa písomnosť aj pri dodržaní týchto podmienok vráti nedoručená, zmluvné strany si dohodli, že účinky doručenia nastávajú tretím dňom po vrátení zásielky zmluvnej strane, ktorá zásielku doručuje, ak v Zmluve nie je dohodnuté inak.
16. Zmluvné strany prehlasujú, že túto Zmluvu uzavreli slobodne a vážne, neuzavreli ju v tiesni ani za nápadne nevýhodných podmienok, pozorne si ju prečítali, porozumeli jej a nemajú proti jej forme a obsahu žiadne námietky, ani návrhy na doplnenie, čo zástupcovia zmluvných strán plne spôsobilí na právne úkony potvrdzujú vlastnoručnými podpismi.
17. **Neoddeliteľnou súčasťou tejto Zmluvy sú:**
* Príloha č. 1 až č. ....: Ocenené Výkazy výmer zhotoviteľa ako uchádzača vo verejnom

obstarávaní

1. **Prílohou tejto Zmluvy sú alebo sa postupne stanú aj nasledovné Prílohy:**
* Príloha č. ..: Harmonogram postupu prác
* Príloha č. ...: Poistná zmluva zhotoviteľa/Poistka
* Príloha č. ... Potvrdenie o vystavení bankovej záruky

V Banskej Bystrici dňa: V  dňa:

**Za objednávateľa: Za zhotoviteľa:**

.................................................................. ………………………….......................

 **Ing. Ján Lunter**

 predseda (štatutárny zástupca zhotoviteľa)

Banskobystrického samosprávneho kraja

**Príloha č. 3 Výzvy – Výkaz výmer**

**Samostatná príloha v .xls**

**Príloha č. 4 Výzvy – Opis predmetu zákazky**

**Opis predmetu zákazky**

**Podklady a požiadavky na realizáciu stavby:**

 **„Most na ceste III/2644 (050 206) evid. č. 2644-1 Tomášovce“**

**1. IDENTIFIKAČNÉ ÚDAJE**

**1.1 Stavba**

Názov: **„Most na ceste III/2644 (050206) evid.č. 2644-1 Tomášovce“**

Miesto: intravilán obce Tomášovce

Kat. územie: k.ú. Tomášovce

Okres: Lučenec

**1.2 Stavebník**

Názov: Banskobystrický samosprávny kraj, Námestie SNP 23, 974 01 Banská Bystrica

**1.3 Správca**

Názov: Banskobystrická regionálna správa ciest, a. s., Majerská cesta 94, 974 96 Banská Bystrica

Existujúci most evidenčné číslo 2644-1 (050206-1) , ktorý je predmetom rekonštrukcie , sa nachádza ako objekt cesty III/2644 (III/050206) v ckm 1,041 v k.ú. Tomášovce, využíva sa vo verejnom záujme pre verejnú dopravu. Most prevádza cestu III/2644 ponad koryto bezmenného potoka.

**Spoločný slovník obstarávania (CPV)**

**Hlavný slovník**

 **Hlavný predmet: 45 22 11 10 - 6 Stavebné práce na mostoch**

**Doplňujúce predmety: 45 10 00 00 - 8 Príprava staveniska**

 **45 23 32 90 - 8 Inštalácia dopravných značiek**

 **45 23 31 40 - 2 Práce na ceste**

Projekt rieši komplexnú rekonštrukciu mosta, realizovanú vsunutím flexibilnej oceľovej konštrukcie za plnej premávky na komunikácii.

* Vybúranie pôvodného spevnenia koryta pod mostom, obnova v závislosti na rekonštrukcii mostu,
* zlepšenie základových pomerov, osadenie flexibilnej oceľovej konštrukcie založenej na železobetónových základových pásoch ( vsunutie za plnej prevádzky mostu), injektáž betónovou zálievkou,
* vybúranie stávajúcich ríms, vybudovanie čelných stien, terénne úpravy,
* odstránenie pôvodného zábradlia, nahradenie zábradlím novým,
* úprava napojenia na komunikáciu pred a  za mostom, okrajov vozovky, spevnenia na odvedenie vôd.

Stavba sa člení na stavebné objekty:

Podľa spracovanej dokumentácie stavby „Modernizácia a rekonštrukcia ciest III/050 206 Tomášovce – Halič, III/050 103, III/ 050 104, III/075 1, III/508 33, III/508 34, III/508 35, III/508 36 a III/508 37 na posilnenie vybavenosti územia“ ako samostatný objekt

SO 101.1.2 - Mostný objekt 50206-1 ( 2644-1)

**SO 101.1.2 - Mostný objekt 50206-1 (2644-1)**

Most premosťuje bezmenný potok v obci Tomášovce na ceste III/ 2644 (502 06) v km 1,040.

Cestný most na komunikácii III triedy, jednopolový, jednopodlažný, nepohyblivý, trvalý, v priamej, výškovo v klesaní, s doskovou nosnou konštrukciou , s normovou zaťažiteľnosťou.

Navrhuje sa komplexná rekonštrukcia mosta, realizovaná vsunutím flexibilnej oceľovej konštrukcie za plnej premávky na komunikácii, pričom práce je možné realizovať len na cestnom pozemku.

Základné údaje o moste :

Charakteristika mostu: Cestný most na komunikácii III triedy, jednopoľový, jednopodlažný,

 nepohyblivý, trvalý, v priamej, výškovo v klesaní, s doskovou nosnou

 konštrukciou , s normovou zaťažiteľnosťou

 Nový: klenbový, presypaný

Dĺžka premostenia: 5,000 m (pôvodný), 4,496m (nový)

Dĺžka mostu: 8,800 m

Dĺžka nosnej konštrukcie: 6,000 m (pôvodný), 4,839 m (nový)

Rozpätie: 5,450 m (pôvodný), 4,696 m (nový)

Šikmosť mosta: kolmý

Šírka medzi zvýšenými obrubami: 6,100 m (pôvodný) 6,500 m (nový)

Šírka ríms: 0,600m + 0,750m (pôvodné)

Šírka mosta: 7,450 m (pôvodný) 11,000 (nový)

Výška mostu nad terénom: max. ~ 2,4 m

Stavebná výška: 1,310 m

Popis technického riešenia:

Rekonštrukcia bude prebiehať za obmedzenej cestnej prevádzky na moste. Harmonogram prác bude zvolený tak, aby doba, počas ktorej bude nutné obmedziť dopravu na moste a komunikácii bola minimalizovaná.

Budú rešpektované vecné a časové väzby vyplývajúce z postupu výstavby.

Rozsah rekonštrukcie vychádza z doterajších zistení a obhliadok. Objekt je v stávajúcom stave zameraný v súradnicovom systéme JTSK a vo výškovom systéme Bpv. Vzhľadom k charakteru prác – rekonštrukcia existujúceho objektu – musia byť všetky nové konštrukcie a časti situované vo vzťahu k existujúcim. V roku 2016 bola vykonaná obnova povrchu vozovky v rámci obnovy priľahlých úsekov cesty, obnovou došlo k čiastočnej výmene obrusnej vrstvy vozovky. Zásah do vozovky v plnom rozsahu sa nepredpokladá. Úprava vozovky sa zrealizuje len po okrajoch vozovky nad pôvodnými rímsami v rozsahu na odstránenie dôsledkov búracích prác a úpravy šírky vozovky vytvorením vodiacich pruhov a krajníc nad odbúranými časťami ríms . V nevyhnutnej dĺžke 12 m nad mostom vytvoriť zjednocujúcu obrusnú vrstvu hr.50 mm.

Všetky navrhnuté materiály a postupy použité pri rekonštrukcii mostu musia byť v súlade s platnými predpismi a normami, tj. STN EN, TP a VL-4, ak nie sú presnejšie definované v projektovej dokumentácii.

O skutočnom rozsahu niektorých rekonštrukčných prác bude možno rozhodnúť až na základe doplňujúcich prieskumov (pre neprístupné miesta). Doplňujúce diagnostické a meračské práce sú súčasťou rekonštrukcie a je na ne upozornené.

Demolácie

Nutným predpokladom opravy mostu je demolácia stávajúceho spevnenia toku pod mostom. Ďalej je predpoklad na mierne odbúranie častí základov mostného objektu. Vybúrajú sa taktiež časti pôvodných železobetónových ríms. Vzhľadom na sťažené prístupové podmienky sa predpokladá že časť demolácie sa musí vykonať ručne pomocou ľahkých búracích mechanizmov.

Založenie

Výkopové práce sa skladajú z odstránenia pôvodného spevnenia koryta toku pod mostom a samotných výkopov pre základové pásy nosnej konštrukcie. Výkopová jama bude mať svahy 1:1, v priestore mosta bude obmedzená stavajúcimi oporami. Vzhľadom k neznámej výškovej úrovni stávajúcich opôr je nutné výkop zrealizovať tak aby nebola porušená ich stabilita. (Pôdorys dna podľa grafických príloh .)

**UPOZORNENIE:**

**Pri výkopoch je nutné zabezpečiť dostatočnú stabilitu opôr mosta.**

**Pred obnažením základov opôr je nutné obmedziť premávku na moste na jeden jazdný pruh**

**prevádzaný centricky a znížiť dovelenú rýchlosť na 30km/h. Obmedzenie bude trvať až po zhotovenia základov oceľovej konštrukcie.**

Vyťaženú zeminu je možné použiť ako spätný zásyp. Je však potrebné rozlíšiť či je zemina vhodná do násypu alebo znehodnotená (bahno, náplavy atd.). V prípade znehodnotenej zeminy nesmie byť použitá a bude odvezená na skládku.

Založenie mostu je plošné na štrkopieskovom vankúši o hrúbke 300mm. Pre budovanie vankúša bude použitý ŠP zrnitosti 0-64, hutnený po vrstvách max. 150mm, s mierou zhutnenia min. 98% Proctor standard. Nad vymeneným podložím bude vrstva podkladného betónu C 12/15 X0 hrúbky 150mm, pôdorysne presahujúcu obrys základového pásu o 150 mm. Dno stavebnej jamy je nutné pred zhotovením ŠP vankúša chrániť pred pritekajúcou vodou. Nepredpokladajú sa prítoky spodnej vody, avšak v prípade zvýšenia hladiny (napr. vplyvom zrážok) je nutné použiť ponorné čerpadlá.

Základy

Základové pásy sú železobetónové, monolitické. Betón základov je C25/30 XC2, XF2, betonárska výstuž z oceli B500B (10 505R). Šírka základu 0,6m, výška 0,55m, vrchný povrch spádovaný strom od opôr o sklone 4,0%. Základ je priebežný na celú dĺžku 11,1m (bez dilatačných špár). Pre uloženie oceľového tubusu je na povrchu hornej časti základu vytvorená kapsa s pracovnou škárou a bude dobetónovaná po osadení oceľovej konštrukcie. Základové pásy sú opatrené izolačným náterom 1xAlp + 2xNa.

Nosná konštrukcia

Oceľová flexibilná konštrukcia má v priečnom reze tvar sploštenej klenby. V pozdĺžnom smere bude

osadená v sklone 0,56 %. Čelné časti budú kolmé.

Navrhované rozmery oceľovej flexibilnej skruže:

svetlé rozpätie 4,563 m

svetlá výška 1,378m

typ vlny 140 x 55 mm

hrúbka plechu 5,5 mm

dĺžka konštrukcie 11,0m

medza klzu ocele 275 MPa

Nosnú konštrukciu mostu tvorí oceľový tubus z flexibilného plechu. Osadenie a počet kotevných šraub

bude prevedený podľa špecifikácie dodávateľa oceľovej konštrukcie. Oba konce oceľovej konštrukcie

(klenby) budú v šírke 0,50 m spojené s čelnou stenou pomocou oceľových kotviacich tŕňov.

Pre prepravu, manipuláciu, montáž a spojovanie oceľovej konštrukcie z vlnitého plechu bude dodávateľom vypracovaný technologický predpis, ktorý bude investorovi poskytnutý k schváleniu.

Projekt predpokladá montáž oceľovej konštrukcie po častiach postupne pod stávajúcou konštrukciou za plnej prevádzky na ceste. Priestor medzi vkladanou oceľovou skružou a jestvujúcou konštrukciou mosta bude vyplnený – vyinjektovaný betónovou zmesou. Výplňovým materiálom pre injektáž bude betón C 12/15, tekutej konzistencie a zmesi piesku. Injektáž bude prebiehať z čiel pomocou betónovej pumpy a hadíc pod tlakom cca. 0,6 MPa. Zhotoviteľ mosta vypracuje technologický predpis postupu injektovania a zloženia injektážnej zmesi a dá ho na odsúhlasenie projektantovi a investorovi stavby.

**UPOZORNENIE:**

**Po dobu montáže bude nutné zaistiť konštrukciu rozperami, ktoré zabránia posunu počas zalievania.**

Vozovka

Úprava vozovky sa zrealizuje len po okrajoch vozovky nad pôvodnými rímsami v rozsahu na odstránenie dôsledkov búracích prác a úpravy šírky vozovky vytvorením vodiacich pruhov a krajníc nad odbúranými časťami ríms . V nevyhnutnej dĺžke 12 m nad mostom vytvoriť zjednocujúcu obrusnú vrstvu podľa pôvodného návrhu AC 11 O , PBM 45/80-55,II hr. 50 mm

Odvodnenie vozovky

Odvodnenie povrchu mosta je zabezpečené sklonovými pomermi v priečnom a pozdĺžnom smere. Voda bude stekať na krajnicu za most kde odtečie do priekopy cesty.

Rímsy

 Jedná sa o presypaný most, rímsy na moste nie sú navrhnuté ( pôvodné rímsy sa odstránia )

Zábradlie

Pôvodné dvojmadlové zábradlie bude odstránené spolu s pripevneným dopravným značením a osadením označením mostu. Nové oceľové zábradlie výšky 1,1 m bode vybudované na čelných stienkach, kotvené pomocou pätných dosiek do vývrtov.

Iné zariadenie na moste

Na moste sa nachádza dopravné značenie a tabuľka s označením čísla mostu. Toto bude preložené pred most v smere staničenia cesty.

Úpravy pod mostom

Opevnenie svahov upraveného koryta bezmenného potoka je navrhnuté z kameňa do betónu C 25/30 XF2, škárované cementovou maltou M25 hrúbky 0,35 m na dĺžke 14 m. Prechod z koryta na existujúce zemné koryto bude zabezpečený kamenným záhozom na úseku 1 -2 m na vtoku a výtoku od koncov úpravy lomovým kameňom. Kamenný zához bude mať hrúbku 200 mm a budú použité kamene veľkosti 100 – 150 mm. Koryto bude v týchto úsekoch plynulo napojené na existujúce koryto potoka.

Inžinierske siete

V obvode staveniska sa inžinierske siete nenachádzajú.

**2. URČENIE STAVEBNÝCH PRÁC**

**2.1 Predmet stavby**

Rekonštrukcia mosta evid. č. 2644-1 Tomášovce (050206-1), ktorý sa nachádza na ceste III/2644 (III/050 206) nad upraveným korytom bezmenného potoka. Most je v staničení cesty III/2644 v km 1,040.

**2.2** **Druh stavby**

rekonštrukcia mosta

**2.3 Predmet plnenia**

Predmetom plnenia je realizácia diela s názvom „Most na ceste III/2644 (III/050206) evid.č. 2644-1 Tomášovce“ v rozsahu a spôsobom podľa požiadavky objednávateľa:

Zhotoviteľ realizuje mostný objekt podľa výkazu výmer spracovaného pre objekt SO 101.1.2 - Mostný objekt 50206-1 ( 2644-1)“, doplnený o položky úpravy vozovky a všeobecné položky:

1. Dokumentácia kvality stavby vrátane výkonu kontrolných skúšok 1 celok
2. Porealizačné zameranie stavby v digitálnej a tlačenej verzii 1 celok
3. Vypracovanie mostného zošitu 1 ks
4. Vykonanie prvej hlavnej prehliadky a spracovanie zápisu 1 ks
5. Dočasné dopravné značenie 1 mpl
6. Zariadenie staveniska 1 celok
7. Úprava vozovky :

 v mieste nábehov úpravou podkladu 3,2 m2

 realizácia rozšírenia vozovky v úrovni existujúcej obrusnej vrstvy hr.50-80 mm 12,00 m2

 realizácia obrusnej vrstvy v celej ploche nad mostom hr.50 mm 77,2 m2

**2.4 Umiestnenie stavby**

Most sa nachádza na ceste III/2644 v km 1,040 v intraviláne obce Tomášovce.

**2.5 Rozsah stavby**

Predmetná stavba navrhnutá v nasledovnom rozsahu :

* Vybúranie stávajúceho spevnenia koryta toku
* Osadenie dočasného dopravného značenia, prevedenie dopravy na stred mosta
* Výkopy pod mostom
* Zlepšenie podložia, podkladné betóny
* Debnenie, armovanie, betonáž základových pásov
* Zasypanie základových pásov
* Osadenie oceľovej konštrukcie, vyplnenie medzery betónovou zálievkou
* Čelné steny
* Dosypanie násypu cesty
* Odstránenie zábradlia, rímsy, vozovky (aj na krídlach)
* Úprava vozovky (po polkách mosta), dosypávky krajníc a svahov
* Prevedenie dopravy na celý most
* Nové zábradlia, nové koryto, dosypávky svahov, kamenný zához
* Čistiace a dokončovacie práce

**Príloha č. 5 Výzvy – Projektová dokumentácia vrátane sprievodnej dokumentácie**

**Samostatná príloha v .pdf**